sagorsarker/bangla-wikipedia huggingface dataset:
'জিগ্স-মেদ-ছোস-ক্যি-দ্বাং-ফ্যুগ

'জিগ্স-মেদ-ছোস-ক্যি-দ্বাং-ফ্যুগ () (১৮৪২-১৯১৩) তিব্বতী বৌদ্ধধর্মের দ্গে-লুগ্স ধর্মসম্প্রদায়ের সপ্তম র্গ্যা-রা-স্প্রুল-স্কু () উপাধিধারী বৌদ্ধ লামা ছিলেন।
'জিগ্স-মেদ-ছোস-ক্যি-দ্বাং-ফ্যুগ ১৮৪২ খ্রিষ্টাব্দে তিব্বতের চামদো অঞ্চলের ল্হু-ফা-নাং () নামক স্থানে জন্মগ্রহণ করেন। ব্লো-ব্জাং-'জিগ্স-মেদ-দ্পাল-ল্দান-ব্স্তান-পা'ই-ন্যি-মা () নামক অষ্টম 'ফাগ্স-পা-ল্হা () উপাধিধারী বৌদ্ধ লামা তাকে ব্লো-ব্জাং-ছোস-'ফেল () নামক ষষ্ঠ র্গ্যা-রা-স্প্রুল-স্কু () উপাধিধারী লামার পুনর্জন্ম রূপে চিহ্নিত করেন। তার উল্লেখযোগ্য শিক্ষক ছিলেন ব্লো-ব্জাং-দোন-গ্রুব-র্গ্যা-ম্ত্শো () নামক পঞ্চম ঝি-বা-ল্হা () এবং ঙ্গাগ-দ্বাং-দ্পাল-ল্দান-র্গ্যাল-ম্ত্শান-ছোস-ক্যি-দ্বাং-ফ্যুগ () নামক সপ্তম ল্চাগ্স-রা-স্প্রুল-স্কু ()। তিনি দ্রেপুং বৌদ্ধবিহার বিশ্ববিদ্যালয়ে শিক্ষালাভ শেষ করে তিনি গ্রু-গু-থাং-স্গ্রুব-স্দে () বৌদ্ধবিহারের প্রধানের দায়িত্ব লাভ করেন। তার অন্যতম প্রধান শিষ্য ছিলেন ব্লো-ব্জাং-থুব-ব্স্তান-মি-ফাম-ত্শুল-খ্রিম্স-র্গ্যাল-ম্ত্শান () নামক দশম 'ফাগ্স-পা-ল্হা।
কৈলাশ খের

কৈলাশ খের (, ) (জন্ম: জুলাই ৭, ১৯৭৩) ভারতীয় লোক সঙ্গীত দ্বারা অনুপ্রাণীত পক-রক গায়ক। তিনি ভারতীয় চলচ্চিত্রে প্রায় ২০টি ভাষায় প্রায় তিনশতাধিক গান গেয়েছেন। তিনি কাওয়ালি গায়ক নুসরাত ফাতেহ আলী খান এবং শাস্ত্রীয় সঙ্গীতশিল্পী পণ্ডিত কুমার গন্ধর্ব কর্তৃক সঙ্গীতে অনুপ্রাণিত হয়েছেন। তিনি "মিরচি" চলচ্চিত্রের জন্যে শ্রেষ্ঠ পুরুষ নেপথ্য গায়ক বিভাগে ফিল্মফেয়ার পুরস্কার লাভ করেন।
তিনি "সের্কেয ইভিল" (২০০৬), "দাসভিদানিয়া" (২০০৮), "চাঁদনী চক টু চায়না" (২০০৯), "সঙ্গীনী" ইত্যাদি চলচ্চিত্রে কাজ করেছেন। এছাড়াও তিনি "চাঁদনী চক টু চায়না", "দাসভিদানিয়া", "কাল" (২০০৭), "ট্রাফিক সিগনাল" (২০০৭) ইত্যাদি চলচ্চিত্রে সঙ্গীত পরিকল্পনা করেন।
কৈলাশ খের ১৯৭৩ সালের জুলাই ভারতের উত্তর প্রদেশের মেরুতে জন্মগ্রহণ করেন। তার পিতা মেহার সিং এবং মাতা চন্দ্রকর্ম উভয়ই মেরুতে জন্মান। তার পিতা একজন অপেশাদার সঙ্গীত সুরকার ছিলেন যিনি যেকোন পারিবারিক অনুষ্ঠানে নিয়মিতভাবে ঐতিহ্যবাহী লোকসঙ্গীত পরিবেশন করতেন।
মানাগুয়া হ্রদ

মানাগুয়া হ্রদ (স্পেনীয় ভাষায়: Lago de Managua, উচ্চারণ "মানাহুয়া"; ) নিকারাগুয়ায় অবস্থিত একটি মিষ্ট জলের হ্রদ। একে অনেক সময় "লাগো জোলোতলানও" বলা হয়ে থাকে। মোমোতোম্বো আগ্নেয়গিরির (১২৫৮ মিটার) একেবারে পাশে অবস্থিত এই হ্রদটি দৈর্ঘ্যে প্রায় ৬৫ কিলোমিটার ও প্রস্থে প্রায় ২৫ কিলোমিটার। এর উপরিতলের ক্ষেত্রফল ১০২৪ বর্গ কিলোমিটার। নিকারাগুয়ার রাজধানী তথা সর্ববৃহৎ নগরী মানাগুয়া এই হ্রদের দক্ষিণ-পশ্চিম তীরে অবস্থিত। দক্ষিণপূর্ব দিকে রিও তিপিতাপা নদীর মাধ্যমে এই হ্রদ নিকারাগুয়া হ্রদের সাথে যুক্ত।
মানাগুয়া হ্রদের দক্ষিণ-পশ্চিম অংশে একটি উপদ্বীপের মতো অংশ আছে। হ্রদের মধ্যে প্রায় ১০ কিলোমিটার ঢুকে আসা এই চিলেতেপে উপদ্বীপটিতেই নিকারাগুয়ার বিখ্যাত সুপ্ত আগ্নেয়গিরি আপোইয়েক অবস্থিত। এই আগ্নেয়গিরির জ্বালামুখে অবস্থিত হ্রদটি এক ভূতাত্ত্বিক বিষ্ময় ও দেশের এক অন্যতম পর্যটক আকর্ষণ। এটি বাস্তবে একটি ২.৮ কিলোমিটার চওড়া জলে পূর্ণ ক্যালডেরা। এর গভীরতা প্রায় ৫০০ মিটার। তার মধ্যে ৪০০ মিটার জলে পূর্ণ। জলতল থেকে জ্বালামুখের উচ্চতা প্রায় ১০০ মিটার। আজ থেকে কয়েক হাজার বছর আগে আগ্নেয় বিস্ফোরণের ফলে এই অতি গভীর ক্যালডেরার উৎপত্তি বলে মনে করা হয়ে থাকে।
মানাগুয়া হ্রদের দক্ষিণ-পশ্চিম তীরে অবস্থিত মানাগুয়া নগরীর লোকসংখ্যা বর্তমানে প্রায় ১২ লক্ষ (২০০৫ সালের হিসেব অনুযায়ী)। অর্থাৎ, সমগ্র দেশের প্রায় এক পঞ্চমাংশ মানুষ এই নগরীতেই বাস করেন। শহরের সমস্ত আবর্জনা ও কারখানাজাত বর্জ্য পদার্থ দীর্ঘদিন ধরে হ্রদের জলে ফেলার দরুন মানাগুয়া হ্রদের জল বর্তমানে মারাত্মক রকম দূষিত হয়ে পড়েছে।
লিয়াম প্লাঙ্কেট

লিয়াম এডওয়ার্ড প্লাঙ্কেট (জন্ম: ৬ এপ্রিল, ১৯৮৫) টিসাইডের মিডলসব্রাউ এলাকার নানথর্পে জন্মগ্রহণকারী ইংরেজ ক্রিকেটার। ইংল্যান্ড ক্রিকেট দলের অন্যতম সদস্য প্লাঙ্কেট টেস্ট ক্রিকেট ও একদিনের আন্তর্জাতিক খেলার পাশাপাশি প্রথম-শ্রেণীর কাউন্টি ক্রিকেটে ইয়র্কশায়ারের পক্ষ হয়ে খেলছেন। লিয়াম প্লাঙ্কেট মূলত ডানহাতি ফাস্ট বোলার। পাশাপাশি ডানহাতে ব্যাটিংয়েও অভ্যস্ত তিনি।
২০০৩ সালে ডারহামের হয়ে কাউন্টি চ্যাম্পিয়নশীপে অভিষিক্ত হন তিনি। ২০০৫ মৌসুমে ডারহামের শীর্ষস্থানীয় বোলার হিসেবে সর্বাধিক উইকেট লাভ করেন। ২০০৮ ও ২০০৯ মৌসুমে কাউন্টি চ্যাম্পিয়নশীপে প্রথমবারের মতো বিজয়ী ডারহাম দলের অন্যতম সদস্য ছিলেন তিনি। কিন্তু ২০১১ ও ২০১২ সালে ডারহামের পক্ষে তিনি মাত্র তিনটি খেলায় অংশগ্রহণের সুযোগ লাভ করেছিলেন। ফলে বাধ্য হয়ে ২০১৩ মৌসুমে ডারহাম থেকে ইয়র্কশায়ারে স্থানান্তরিত হন প্লাঙ্কেট। ইয়র্কশায়ারের কোচ ও সাবেক অস্ট্রেলীয় ফাস্ট বোলার জেসন গিলেস্পি’র অধীনে প্লাঙ্কেটের খেলোয়াড়ী জীবনের মোড় ঘুরে যায়। প্লাঙ্কেট মূলতঃ বোলার হলেও ইতোমধ্যে দু’টি প্রথম-শ্রেণীর ক্রিকেটে সেঞ্চুরি করেছেন ও তার ব্যাটিং গড় ২৪। এছাড়াও, দক্ষিণ আফ্রিকার ঘরোয়া ক্রিকেটে ডলফিন্সের হয়ে খেলেছেন।
কাউন্টি ক্রিকেটে সফলতার মুখ দেখায় ২০০৫ সালের নভেম্বর-ডিসেম্বর মাসে পাকিস্তান সফরে ইংল্যান্ডের টেস্ট ও একদিনের দলে ডাক পান। নভেম্বর, ২০০৫ থেকে জুন, ২০০৭ সালের মধ্যে ৯ টেস্ট ও ২৭টি একদিনের আন্তর্জাতিকে অংশ নেন। এরপর তিনি ইংল্যান্ড দল থেকে বাদ পড়েন। এরপর ২০১০ ও ২০১১ সালে সর্বমোট দুইটি একদিনের আন্তর্জাতিকে খেলার সুযোগ পান। অর্থাৎ, তিনি কখনো ইংল্যান্ড দলে নিয়মিত খেলোয়াড়ের মর্যাদা উপভোগ করেননি। ২০১৪ সালে তিনি পুনরায় ইংল্যান্ডের টেস্ট দলে অন্তর্ভুক্ত হন। নিচের সারির ব্যাটসম্যান হিসেবে তিনি বেশ সফলতা লাভ করেছেন। মাত্র ১৮টি একদিনের আন্তর্জাতিকে অংশ নেয়ার পর ইংল্যান্ডের পক্ষে ৮ম ও ৯ম উইকেট জুটিতে রেকর্ড গড়েছেন।
২০১৫ মৌসুমে সফরকারী নিউজিল্যান্ডের বিপক্ষে অনুষ্ঠিত ২য় টেস্ট খেলার জন্য মনোনীত হন।
সামি খেদিরা

সামি খেদিরা (, ; জন্ম: ৪ এপ্রিল ১৯৮৭) হলেন একজন জার্মান ফুটবলার; যিনি বর্তমানে রিয়াল মাদ্রিদ এবং জার্মানি জাতীয় ফুটবল দল এর হয়ে খেলছেন। খেদিরা ২০১০ সালে বুন্দেসলিগা ক্লাব স্টুগগার্ট থেকে রিয়াল মাদ্রিদে যোগদান করেন। তাকে "নিশ্ছিদ্র বায়বীয় ক্ষমতার" সাথে একজন গতিশীল মাঝমাঠের খেলোয়াড় হিসেবে বিবেচনা করা হয়। এছাড়াও তিনি বল পুনরুদ্ধার এবং তার শক্তিশালী মধ্য-পরিসীমা শুটিংয়ের সাথে দ্রুতগতিতে দলীয় আক্রমণ করার জন্য সুপরিচিত।
সামি ১৯৮৭ সালের ৪ এপ্রিল তারিখে স্টুটগার্ট-এ জন্মগ্রহণ করেন। তার পিতা হলেন একজন তিউনিশিয়ান হয় এবং মাতা জার্মানি। সামির ছোট ভাই রনি বুন্দেসলিগা ক্লাব স্টুটগার্টে প্রথম দলের হয়ে খেলেন এবং জার্মানি জাতীয় অনূর্দ্ধ-১৭ ফুটবল দলের অন্যতম সদস্য।
সামি ২০১১ সালে মে মাসে জার্মান ফ্যাশন মডেল লীনা গার্কের সাথে ডেটিং করেন। উভয়ই ২০১২ সালের জিকিউ কভার স্টোরিতে ফিচার হয়েছিলেন।
"সর্বশেষ হালনাগাদ: ২৪ মে ২০১৪"
ব্লো-ব্জাং-স্মোন-লাম

ব্লো-ব্জাং-স্মোন-লাম () (১৭২৯-১৭৯৮) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের বাষট্টিতম দ্গা'-ল্দান-খ্রি-পা বা প্রধান ছিলেন।
ব্লো-ব্জাং-স্মোন-লাম ১৭২৯ খ্রিষ্টাব্দে তিব্বতের আমদো অঞ্চলের প্রো-স্নাং () নামক স্থানে জন্মগ্রহণ করেন। কম বয়সে তিনি দ্গা'-ল্দান-'গ্রো-ফান-গ্লিং () বৌদ্ধবিহারে শিক্ষালাভ করেন। সতেরো বছর বয়সে তিনি দ্রেপুং বৌদ্ধবিহার বিশ্ববিদ্যালয়ে শিক্ষালাভের উদ্দেশ্যে ভর্তি হন। এই সময় ব্লো-ব্জাং-দ্রি-মেদ () নামক ছাপ্পান্নতম দ্গা'-ল্দান-খ্রি-পা, ব্সাম-গ্তান-ফুন-ত্শোগ্স () নামক ছাপ্পান্নতম দ্গা'-ল্দান-খ্রি-পা, ঙ্গাগ-দ্বাং-ব্যাম্স-পা () নামক প্রথম ফুর-ল্চোগ () প্রভৃতি বিখ্যাত বৌদ্ধ লামা তার উল্লেখযোগ্য শিক্ষক ছিলেন। চল্লিশ বছর বয়সে তিনি গ্যুমে তন্ত্র মহাবিদ্যালয়ে ভর্তি তিন বছর ধরে তন্ত্র শিক্ষালাভ করেন। তেতাল্লিশ বছর বয়সে তিনি গ্যুমে তন্ত্র মহাবিদ্যালয়ের প্রধান রূপে এবং ১৭৭৬ খ্রিষ্টাব্দে দ্গা'-ল্দান বৌদ্ধবিহারের ব্যাং-র্ত্সে () মহাবিদ্যালয়ের প্রধানের দায়িত্ব লাভ করেন। ১৭৮৫ খ্রিষ্টাব্দে তিনি দ্গা'-ল্দান বৌদ্ধবিহারের প্রধানের দায়িত্ব লাভ করেন ও সাত বছর এই পদে থাকেন। তার অবসরের পর ব্লো-ব্জাং-ম্খাস-ম্ছোগ () নামক লামা পরবর্তী প্রধান হলেও ছয় মাসের মধ্যে তার মৃত্যু হলে ব্লো-ব্জাং-স্মোন-লাম ১৭৯৩ খ্রিষ্টাব্দে পুনরায় এই পদের দায়িত্ব লাভ করেন ও পরের এক বছর এই পদে থাকেন।
ব্লো-ব্জাং-ম্খাস-ম্ছোগ

ব্লো-ব্জাং-ম্খাস-ম্ছোগ () (১৭৩৬-১৭৯২) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের তেষট্টিতম দ্গা'-ল্দান-খ্রি-পা বা প্রধান ছিলেন।
ব্লো-ব্জাং-ম্খাস-ম্ছোগ ১৭৩৬ খ্রিষ্টাব্দে মধ্য তিব্বতের 'ফেন-য়ুল () অঞ্চলে জন্মগ্রহণ করেন। তার পিতার নাম ছিল ব্সাম-গ্রুব-ত্শে-রিং () এবং মাতার নাম ছিল আ-সো ()। ছোট বেলায় বাড়ি থেকে পালিয়ে তিনি সে-রা বৌদ্ধবিহার বিশ্ববিদ্যালয়ে শিক্ষালাভের উদ্দেশ্যে ভর্তি হন। ঙ্গাগ-দ্বাং-ত্শুল-খ্রিম্স () নামক একষট্টিতম দ্গা'-ল্দান-খ্রি-পা, ঙ্গাগ-দ্বাং-ব্যাম্স-পা () নামক প্রথম ফুর-ল্চোগ (), ঙ্গাগ-দ্বাং-'ফ্রিন-লাস-দ্পাল-ব্জাং () নামক ষষ্ঠ ল্চাগ্স-রা-স্প্রুল-স্কু () প্রভৃতি বিখ্যাত লামারা তার উল্লেখযোগ্য শিক্ষক ছিলেন। গ্যুতো তন্ত্র মহাবিদ্যালয়ে শিক্ষালাভের পর তিনি এই মহাবিদ্যালয় ও দ্গা'-ল্দান বৌদ্ধবিহারের শার-র্ত্সে () মহাবিদ্যালয়ের প্রধানের দায়িত্ব লাভ করেন। ১৭৯২ খ্রিষ্টাব্দে তিনি দ্গা'-ল্দান বৌদ্ধবিহারের তেষট্টিতম প্রধানের দায়িত্ব লাভ করেন কিন্তু মাত্র ছয় মাস পরেই তার মৃত্যু হয়।
জুলিয়ান ড্রাক্সলার

জুলিয়ান ড্রাক্সলার (; জন্ম: ২০ সেপ্টেম্বর ১৯৯৩) হলেন একজন জার্মান ফুটবলার; যিনি বর্তমানে আক্রমণাত্মক মিডফিল্ডার হিসেবে লিগ ১ ক্লাব প্যারিস সেন্ট জার্মেই এবং জার্মানি জাতীয় ফুটবল দল এর হয়ে খেলছেন।
২০১৪ সালের জানুয়ারিতে, তাকে ইউরোপের দশজন প্রতিশ্রুতিময় তরুণ খেলোয়াড়দের একজন হিসাবে দ্য গার্ডিয়ান পত্রিকা কর্তৃক ঘোষণা করা হয়।
ড্রাক্সলার ২০১১ সালের গেসামশুল বার্জার ফেল্ড পরিবর্তন করার আগে গ্লাডবেকের হাইজেনবের্গ-গ্যামনাসিউমে যোগ দিয়েছিলেন।
অ্যাভ্‌রিল লাভিন (অ্যালবাম)

অ্যাভ্‌রিল লাভিন কানাডীয় গায়িকা-গীতিকার অ্যাভ্‌রিল লাভিনের একক অ্যালবাম, যা নভেম্বর ১, ২০১৩ সালে সনি মিউজিক এন্টারটেইনমেন্ট থেকে মুক্তি লাভ করে। এটি তার ২০১১ সালের "গুডবাই লালাবাই" অ্যালবাম থেকে অনুপ্রেরিত এবং মুক্তির পর স্বল্প উন্নত অবস্থায় ছিলো। লেভিগ্‌নি বিভিন্ন প্রযোজকের সহযোগিতা নেন, এদের মধ্যে রয়েছেন, বয়েজ লাইক গার্লস দলের মার্টিন জনসন, পিটার স্ভেন্সসন, ডেভিড হডগেস, ম্যাট স্কুইর এবং তার স্বামী নিকেলব্যাক দলের চ্যাড ক্রোগার।
এসিসি প্রিমিয়ার লিগ

এসিসি প্রিমিয়ার লিগ এশিয়ান ক্রিকেট কাউন্সিল কর্তৃক পরিচালিত একদিনের আন্তর্জাতিক ক্রিকেট প্রতিযোগিতা। এশিয়ান ক্রিকেট কাউন্সিলের সদস্যভূক্ত দেশসমূহ এ প্রতিযোগিতায় অংশগ্রহণ করে থাকে। ২০১৪ সালে প্রথম প্রতিযোগিতাটি অনুষ্ঠিত হয়।
ব্লো-ব্জাং-ব্ক্রা-শিস

ব্লো-ব্জাং-ব্ক্রা-শিস () (১৭৩৯-১৮০১) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের চৌষট্টিতম দ্গা'-ল্দান-খ্রি-পা বা প্রধান ছিলেন।
ব্লো-ব্জাং-ব্ক্রা-শিস ১৭৩৯ খ্রিষ্টাব্দে তিব্বতের খাম্স অঞ্চলে ত্রে-হোর () নামক স্থানে জন্মগ্রহণ করেন। তার পিতার নাম ছিল পে-মা-ত্শে-রিং () এবং মাতার বাম ছিল বু-মো-ম্ছোগ ()। আট বছর বয়সে তিনি দার-র্গ্যাস () বৌদ্ধবিহারে শিক্ষালাভের উদ্দেশ্যে ভর্তি হন। এই সময় ব্লো-ব্জাং-র্তেন-'ব্রেল () নামক লামা তাকে শিক্ষার্থীর শপথ প্রদান করেন। কুড়ি বছর বয়সে তিনি লাসা যাত্রা করে সে-রা বৌদ্ধবিহার বিশ্ববিদ্যালয়ে ভর্তি হন। পঁচিশ বছর বয়স হলে ষষ্ঠ পাঞ্চেন লামা তাকে ভিক্ষুর শপথ প্রদান ও পরবর্তীকালে যমান্তক, চক্রসম্বর ও গুহ্যসমাজতন্ত্র সম্বধে শিক্ষা প্রদান করেন। তেত্রিশ বছর বয়সে তিনি গ্যুমে তন্ত্র মহাবিদ্যালয়ে ভর্তি হন। সাতচল্লিশ বছর বয়সে তিনি এই মহাবিদ্যালয়ের প্রধান পদে ও উনপঞ্চাশ বছর বয়সে দ্গা'-ল্দান বৌদ্ধবিহারের ব্যাং-র্ত্সে () মহাবিদ্যালয়ের প্রধানের পদে অধিষ্ঠিত হন। ১৭৯৪ খ্রিষ্টাব্দে তিনি দ্গা'-ল্দান বৌদ্ধবিহারের চৌষট্টিতম প্রধানের দায়িত্ব লাভ করেন এবং সাত বছর এই পদে থাকেন। এই সময় তিনি এই বিহারের প্রভূত সংস্কার সাধন করেন।
দ্গে-'দুন-ত্শুল-খ্রিম্স

দ্গে-'দুন-ত্শুল-খ্রিম্স () (১৭৪৪-১৮০৭) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের পঁয়ষট্টিতম দ্গা'-ল্দান-খ্রি-পা বা প্রধান ছিলেন।
দ্গে-'দুন-ত্শুল-খ্রিম্স ১৭৪৪ খ্রিষ্টাব্দে তিব্বতের খাম্স অঞ্চলে র্গ্যাল-থাং () নামক স্থানে জন্মগ্রহণ করেন। তার পিতার নাম ছিল ব্স্কাল-ব্জাং-স্ক্যাব্স () এবং মাতার নাম ছিল দোন-গ্রুব-দ্পাল-'দ্জোম ()। তেরো বছর বয়সে তিনি দ্গা'-ল্দান বৌদ্ধবিহারে শিক্ষালাভের উদ্দেশ্যে ভর্তি হলে ব্লো-ব্জাং-স্ব্যিন-পা () নামক বৌদ্ধ লামা তাকে শিক্ষার্থীর শপথ প্রদান করেন। পঁচিশ বছর বয়সে তিনি সে-রা বৌদ্ধবিহার বিশ্ববিদ্যালয়ে ভর্তি হন। ১৭৭৭ খ্রিষ্টাব্দে ষষ্ঠ পাঞ্চেন লামা তাকে ভিক্ষুর শপথ প্রদান করেন। ১৭৮৩ খ্রিষ্টাব্দে তিনি গ্যুতো তন্ত্র মহাবিদ্যালয়ে ভর্তি হন। ১৭৯১ খ্রিষ্টাব্দে তাকে ছোস-'খোর-র্গ্যাল () বৌদ্ধবিহারের প্রধানের দায়িত্ব প্রদান করা হয়। ১৭৯৪ খ্রিষ্টাব্দে তিনি 'জাম-দ্ব্যাংস-স্মোন-লাম () নামক লামার সাথে চিং সম্রাট চিয়ানলোংয়ের দর্শন করতে বেজিং যান। ১৭৯৮ খ্রিষ্টাব্দে তিনি গ্যুতো তন্ত্র মহাবিদ্যালয়ের প্রধান পদে ও তারপরেই দ্গা'-ল্দান বৌদ্ধবিহারের ব্যাং-র্ত্সে () মহাবিদ্যালয়ের প্রধানের পদে অধিষ্ঠিত হন। ১৮০১ খ্রিষ্টাব্দে তিনি দ্গা'-ল্দান বৌদ্ধবিহারের পঁয়ষট্টিতম প্রধানের দায়িত্ব লাভ করেন এবং সাত বছর এই পদে থাকেন।
২০১৪ এসিসি প্রিমিয়ার লিগ

২০১৪ এসিসি প্রিমিয়ার লিগ ক্রিকেট প্রতিযোগিতা ১ - ৭ মে পর্যন্ত মালয়েশিয়ায় অনুষ্ঠিত হয়। এ প্রতিযোগিতাটি বিলুপ্ত এসিসি ট্রফি এলিট ক্রিকেট প্রতিযোগিতা থেকে উদ্ভূত। এসিসি প্রিমিয়ার লিগ প্রতিযোগিতার মাধ্যমে এশিয়ান ক্রিকেট কাউন্সিলের সদস্যভূক্ত সহযোগী ও অনুমোদিত সদস্যদের দলের মধ্যে একদিনের আন্তর্জাতিকে খেলার অভিজ্ঞতা অর্জনসহ আঞ্চলিক র‌্যাঙ্কিংয়ে অগ্রসর করতে সহায়তা করে।
শীর্ষস্থানীয় চারটি দল ২০১৪ সালের এসিসি চ্যাম্পিয়নশীপে খেলার যোগ্যতা অর্জন করবে। বাদ-বাকী দুই দলকে পুনরায় ২০১৬ সালের এসিসি প্রিমিয়ার লিগে অংশ নিবে। এ প্রতিযোগিতার ফলাফলে চূড়ান্ত পয়েন্ট তালিকায় র‌্যাঙ্কিংয়ের মাধ্যমে নির্ধারিত হয়। যদি কোন কারণে দুই দলের পয়েন্ট সমান হয়, তাহলে নেট রান রেটের মাধ্যমে র‌্যাঙ্কিং নির্ধারণ করা হবে।
সর্বমোট রান সংগ্রহকারী শীর্ষ পাঁচ ব্যাটসম্যানের তালিকা ছক আকারে তুলে ধরা হলো:
সর্বোচ্চ উইকেট সংগ্রহকারী শীর্ষ পাঁচ বোলারের তালিকা নিম্নে দেয়া হলো:
টুম্ব রাইডার (২০১৩-এর ভিডিও গেম)

টুম্ব রাইডার ২০১৩ সালে মুক্তি পাওয়া একটি অ্যাকশন-অ্যাডভেঞ্চার ভিডিও গেম। স্কয়ার এনিক্স এটি প্রকাশ করে। "টুম্ব রাইডার" সিরিজের এই গেমটি ডেভেলপ করেছে ক্রিস্টাল ডিনামিক্স। "লারা ক্রফট", গেমিং শিল্পের ইতিহাসে যাকে একজন আইডল হিসেবে ধরা হয়, তার কাহিনি এই গেমটি তে সম্পূর্ণ নতুন ভাবে তুলে ধরা হয়েছে। এই গেমটি ২০১৩ সালের ৫ই মার্চ মাইক্রোসফট উইন্ডোস, এক্সবক্স৩৬০, এক্সবক্স১, এবং প্লেস্টেশন ৩ প্ল্যাটফর্ম গুলোর জন্য রিলিজ দেওয়া হয়।
আন্তঃকণ্ঠাস্থি

আন্তঃকন্ঠাস্থি হল অধিকাংশ চতুষ্পদ প্রাণীর দু'টি কন্ঠাস্থির মাঝে অবস্থিত একটি হাড়। থেরিয়ান স্তন্যপায়ীরা (মারসুপিয়াল ও প্ল্যাসেন্টাল) হল একমাত্র চতুষ্পদ যাদের কখনও আন্তঃকন্ঠাস্থি থাকে না, যদিও অন্যান্য প্রকার চতুষ্পদদেরও কোনো কোনো প্রজাতিতে এটি অনুপস্থিত। অন্যদিকে মনোট্রিম বা হংসচঞ্চুরা স্তন্যপায়ীদের শাখা হলেও এদের আন্তঃকন্ঠাস্থি উপস্থিত। পাখিদের দেহে এই হাড়টি কন্ঠাস্থিদ্বয়ের সাথে যুক্ত হয়ে ফারকুলা নামক একক হাড় গঠন করে। মুরগির দেহে ফারকুলার আকার ইংরেজি Y অক্ষরের মতো, আর Y-এর মাঝের দন্ডটা হল আন্তঃকন্ঠাস্থি।
ঙ্গাগ-দ্বাং-স্ন্যান-গ্রাগ্স

ঙ্গাগ-দ্বাং-স্ন্যান-গ্রাগ্স () (১৭৪৬-১৮২৪) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের ছেষট্টিতম দ্গা'-ল্দান-খ্রি-পা বা প্রধান ছিলেন।
ঙ্গাগ-দ্বাং-স্ন্যান-গ্রাগ্স ১৭৪৬ খ্রিষ্টাব্দে তিব্বতের আমদো অঞ্চলে ব্যা-খুং () নামক স্থানে জন্মগ্রহণ করেন। দশ বছর বয়সে স্থানীয় বিহারে ভর্তি হয়ে ঙ্গাগ-দ্বাং-দোন-গ্রুব () নামক লামার নিকট দীক্ষালাভ করেন। ১৭৬৩ খ্রিষ্টাব্দে তিনি মধ্য তিব্বত যাত্রা করে সে-রা বৌদ্ধবিহার বিশ্ববিদ্যালয়ে ভর্তি হন। তার খুল্লতাত ঙ্গাগ-দ্বাং-ছোস-গ্রাগ্স নামক আঠান্নতম দ্গা'-ল্দান-খ্রি-পা তাকে শিক্ষার্থীর শপথ ও ষষ্ঠ পাঞ্চেন লামা তাকে ভিক্ষুর শপথ প্রদান করেন। ১৭৮১ খ্রিষ্টাব্দে তিনি গ্যুমে তন্ত্র মহাবিদ্যালয়ে ভর্তি হন। ত্শে-ম্ছোগ-গ্লিং () বৌদ্ধবিহারের প্রতিষ্ঠতা য়োংস-দ্জিন-য়ে-শেস-র্গ্যাল-ম্ত্শান (), ঙ্গাগ-দ্বাং-ব্লো-ব্জাং (), 'ফাগ্স-পা-দ্গে-লেগ্স-র্গ্যাল-ম্ত্শান () নামক চতুর্থ ঝি-বা-ল্হা () প্রভৃতি বিখ্যাত লামারা তার উল্লেখযোগ্য শিক্ষক ছিলেন। ১৭৯২ খ্রিষ্টাব্দে তিনি গ্যুমে তন্ত্র মহাবিদ্যালয়ের প্রধান পদে, ১৮০১ খ্রিষ্টাব্দে ম্ঙ্গা'-রিস-ম্থো-থিং () বৌদ্ধবিহারের প্রধানের পদে এবং ১৮০৩ খ্রিষ্টাব্দে দ্গা'-ল্দান বৌদ্ধবিহারের ব্যাং-র্ত্সে () মহাবিদ্যালয়ের প্রধানের পদে অধিষ্ঠিত হন। ১৮০৭ খ্রিষ্টাব্দে তিনি দ্গা'-ল্দান বৌদ্ধবিহারের ছেষট্টিতম প্রধানের দায়িত্ব লাভ করেন এবং সাত বছর এই পদে থাকেন। নবম দলাই লামা, দশম দলাই লামা, সপ্তম পাঞ্চেন লামা, ব্লো-ব্জাং-থুব-ব্স্তান-'জিগ্স-মেদ-র্গ্যা-ম্ত্শো () নামক তৃতীয় 'জাম-দ্ব্যাংস-ব্ঝাদ-পা (), কুন-দ্গা'-ছোস-'ফাগ্স-থুব-ব্স্তান-ন্যি-মা () নামক সপ্তম কির-তি রিন-পো-ছে (), ব্লো-ব্জাং-ত্শুল-খ্রিম্স-'জিগ্স-মেদ-ব্স্তান-পা'ই-র্গ্যাল-ম্ত্শান () নামক পঞ্চম র্জে-ব্ত্সুন-দাম-পা হো-থোগ-থু ) তার উল্লেখযোগ্য ছাত্র ছিলেন।
মিউজিকব্রেইন্‌জ

মিউজিকব্রেনজ্ () একটি প্রকল্প যা মুক্ত কন্টেন্ট সঙ্গীত ডাটাবেজ তৈরি করার লক্ষ্যে কাজ করে। ফ্রিবড্ প্রকল্পের অনুরূপ এই প্রকল্প সিডিডিবি-এ স্থাপনকৃত নিষেধাজ্ঞা অনুযায়ী প্রতিষ্ঠিত হয়েছিল। তবে, মিউজিকব্রেনজ্ সঙ্গীতের জন্য একটি কাঠামোগত উন্মুক্ত অনলাইন ডেটাবেজের মধ্য দিয়ে কম্প্যাক্ট ডিস্ক মেটাডাটা ভাণ্ডারে পৌঁছানোর লক্ষ্যে বিস্তার লাভ করছে।
ফেব্রুয়ারি ২৭, ২০১৫ সালের হিসেবে মিউজিকব্রেনজ্ প্রায় ৯৩০,০০০ জন শিল্পী, ১.৪ মিলিয়ন মুক্তি, এবং ১৪.৬ মিলিয়ন রেকর্ডিং সম্পর্কিত অন্তর্ভুক্ত করেছে।
সিয়াসাতনামা

সিয়াসাতনামা (ফার্সি: سياست نامه, ""সরকারের গ্রন্থ"") সিয়ারুল মুলুক (আরবি:سیرالملوك, i.e.: ""রাজাদের জীবন"") নামেও পরিচিত, হল সেলজুক সাম্রাজ্যের সুলতান আল্প আরসালান ও প্রথম মালিক শাহের উজির, নিজামিয়ার প্রতিষ্ঠাতা নিজামুল মুলকের লেখা বই। সেলজুক সাম্রাজ্যের প্রশাসনিক প্রধান হিসেবে নিজামুল মুলক দীর্ঘ ৩০ বছর যাবত বিপুল ক্ষমতা ভোগ করেন। মজবুত প্রশাসনিক কাঠামো গড়ে তোলায় তিনি দায়িত্বশীল ছিলেন। শাসনের ক্ষেত্রে তার মতামত সিয়াসাতনামায় উল্লেখিত হয়েছে।
বইটি একাদশ শতকে ফারসি ভাষায় লেখা হয়েছে। সরকার, প্রশাসন ও জাতি কর্তৃক সম্মুখীন হওয়া সমস্যা নিয়ে বই লেখার জন্য মালিক শাহের অনুরোধে এই বই লেখা হয়। এই বই আইন ও সংবিধান এর মর্যাদা পায়। এতে ধর্ম, রাজনীতি নিয়ে ৫০টি অধ্যায় ও অন্যান্য বিষয়ে ১১টি অধ্যায় রয়েছে যা নিজামের হত্যার পূর্বে সংক্ষিপ্তরূপে লেখা হয়। একে সরকারের বাস্তবতা ও একে কীভাবে চালিত করতে হবে সে বিষয়ে শাসকের জন্য নির্দেশনা স্বরূপ দেখা হয়। এতে সৈনিক, পুলিশ, গোয়েন্দা ও অর্থ কর্মকর্তার কাজ তুলে ধরা হয়েছে। শাসকের জন্য ন্যায়বিচার ও ধর্মীয় প্রয়োজনীয়তা নিয়ে নৈতিক উপদেশ এতে উল্লেখ রয়েছে। নিজামুল মুলক ন্যায়বিচার নিয়ে নিজের দৃষ্টিভঙ্গি এতে তুলে ধরেছেন। তিনি বলেন যে সব শ্রেণীকেই তাদের প্রাপ্য দিতে হবে এবং দুর্বলদের রক্ষা করতে হবে। যখন সম্ভব ন্যায়বিচার সাধারণ ও মুসলিম আইনের দ্বারা অস্বীকার করা হবে শাসক আল্লাহর কাছে দায়ী থাকবে।
এর মূল ইসলামে প্রোথিত, কিছু ক্ষেত্রে ইসলামপূর্ব পারস্যেও এর উৎস রয়েছে। সিয়াসাতনামাকে ১২ শতকের পারস্যের অভিজাতদের তাদের পূর্ব সভ্যতার প্রতি দৃষ্টিভঙ্গি ও আমলাতন্ত্রের প্রক্রিয়া নিয়ে আলোকপাতকারী হিসেবে দেখা হয়। এটি ইসলামপূর্ব বিষয় থেকেও উপাদান লাভ করেছে।
এর সর্বপ্রাচীন পান্ডুলিপি ইরানের তাব্রিজ জাতীয় গ্রন্থাগারে রক্ষিত রয়েছে। ১৮৯১ সালে এটি সর্বপ্রথম ফরাসি ভাষায় অনুদিত হয়।
http://books.google.com/books?id=MmwTAAAAQAAJ&printsec=frontcover&dq=inauthor:%22Charles+Schefer%22&hl=en&sa=X&ei=7ZshUdKhB6jfigLC-oCIBQ#v=onepage&q&f=false
রামসাগর

রামসাগর দিনাজপুর জেলার তাজপুর গ্রামে অবস্থিত মানবসৃষ্ট দিঘি। রামসাগরকে বাংলাদেশের বৃহত্তম মানবসৃষ্ট দীঘি হিসেবে বিবেচনা করা হয়। তটভূমিসহ রামসাগরের আয়তন ৪,৩৭,৪৯২ বর্গমিটার, দৈর্ঘ্য ১,০৩১ মিটার ও প্রস্থ ৩৬৪ মিটার। গভীরতা গড়ে প্রায় ১০ মিটার। পাড়ের উচ্চতা ১৩.৫ মিটার। দীঘিটির পশ্চিম পাড়ের মধ্যখানে একটি ঘাট ছিল যার কিছু অবশিষ্ট এখনও রয়েছে। বিভিন্ন আকৃতির বেলেপাথর স্ল্যাব দ্বারা নির্মিত ঘাটটির দৈর্ঘ্য ও প্রস্থ ছিল যথাক্রমে ৪৫.৮ মিটার এবং ১৮.৩ মিটার। দীঘিটির পাড়গুলো প্রতিটি ১০.৭৫ মিটার উঁচু।
দিনাজপুর জেলা শহর থেকে প্রায় দক্ষিণে তাজপুর গ্রামে দীঘিটি অবস্থিত।
ঐতিহাসিকদের মতে, দিনাজপুরের বিখ্যাত রাজা রামনাথ (রাজত্বকাল: ১৭২২-১৭৬০ খ্রিষ্টাব্দ) পলাশীর যুদ্ধের আগে (১৭৫০-১৭৫৫ খ্রিষ্টাব্দের মধ্যে) এই রামসাগর দিঘি খনন করেছিলেন। তারই নামানুসারে এর নামকরণ করা হয় "রামসাগর"। দিঘিটি খনন করতে তৎকালীন প্রায় ৩০,০০০ টাকা এবং ১৫,০০,০০০ শ্রমিকের প্রয়োজন হয়েছিল। রামসাগর বন বিভাগের তত্ত্বাবধানে আস ১৯৬০ সালে। ১৯৯৫-৯৬ সালে এই দিঘিকেে আধুনিক পর্যটনকেন্দ্র হিসেবে গড়ে তোলা হয়। ২০০১ সালের ৩০ এপ্রিল এটিকে জাতীয় উদ্যান হিসেবে ঘোষণা করা হয়।
এই দিঘি নিয়ে প্রচলিত আছে বিভিন্ন লোককথা। কথিত আছে, ১৭৫০ খ্রিষ্টাব্দে প্রচণ্ড এক খরা দেখা দিলে পানির অভাবে মৃতপ্রায় হয়ে পড়ে হাজার হাজার প্রজা। এসময় দয়ালু রাজা প্রাণনাথ স্বপ্নাদেশ পেয়ে একটি পুকুর খনন করেন। মাত্র ১৫ দিনে এর খনন কাজ সম্পন্ন হয়। কিন্তু সেই পুকুর থেকে পানি না ওঠায় একসময় রাজা স্বপ্নে দৈববাণী পেলেন যে, তার একমাত্র ছেলে রামকে দীঘিতে বলি দিলে পানি উঠবে। স্বপ্নাদিষ্ট রাজা, দীঘির মাঝখানে একটি ছোট মন্দির নির্মাণ করেন। তারপর এক ভোরে যুবরাজ রামনাথ সাদা পোষাকাচ্ছাদিত হয়ে হাতির পিঠে চড়ে যাত্রা শুরু করলেন সেই দীঘির দিকে। দীঘির পাড়ে পৌঁছে যুবরাজ রাম সিঁড়ি ধরে নেমে গেলেন মন্দিরে। সঙ্গে সঙ্গে দীঘির তলা থেকে অঝোর ধারায় পানি উঠতে লাগল। চোখের পলকে যুবরাজ রামনাথসহ পানিতে ভরে গেল বিশাল দীঘি।
অপর লোককাহিনী অনুযায়ী দিঘি খনন করার পর রাজা রামনাথ পানি না উঠলে স্বপ্ন দেখেন রাজা দিঘিতে কেউ প্রাণ বিসর্জন দিলে পানি উঠবে। তখন রাম নামের স্থানীয় এক যুবক দিঘিতে প্রাণ বিসর্জন দেয়। পরবর্তিতে রাজার নির্দেশে সেই যুবকের নামে দিঘির নামকরণ করা হয় রামসাগর।
ঙ্গাগ-দ্বাং-ব্ক্রা-শিস

ঙ্গাগ-দ্বাং-ব্ক্রা-শিস () (১৬৭৮-১৭৩৮) তিব্বতী বৌদ্ধধর্মের দ্গে-লুগ্স ধর্মসম্প্রদায়ের প্রথম ব্সে-ত্শাং রিন-পো-ছে () উপাধিধারী বৌদ্ধ লামা ছিলেন। তিনি তিব্বতের আমদো অঞ্চলে অবস্থিত ব্লা-ব্রাং-ব্ক্রা-শিস-'খ্যিল বৌদ্ধবিহারের () দ্বিতীয় প্রধান ছিলেন।
ঙ্গাগ-দ্বাং-ব্ক্রা-শিস ১৬৭৮ খ্রিষ্টাব্দে তিব্বতের রেব-কোং () অঞ্চলে জন্মগ্রহণ করেন। তার পিতার নাম ছিল রিন-ছেন-স্ক্যাব্স () এবং মাতার নাম ছিল স্ন্যিং-মো-ব্যাম্স ()। ম্গার-গোং-ত্শে-ব্র্তান-র্গ্যা-ম্ত্শো () নামক বৌদ্ধ ভিক্ষু তাকে শিক্ষার্থীর শপথ প্রদান করেন। ষোল বছর বয়সে তিনি লাসা যাত্রা করে দ্রেপুং বৌদ্ধবিহার বিশ্ববিদ্যালয়ের গোমাং মহাবিদ্যালয়ে শিক্ষালাভের উদ্দেশ্যে ভর্তি হন। এই সময় ঙ্গাগ-দ্বাং-ব্রত্সোন-'গ্রুস () নামক প্রথম 'জাম-দ্ব্যাংস-ব্ঝাদ-পা (), দোন-গ্রুব-র্গ্যা-ম্ত্শো (), 'ওদ-জের-র্গ্যা-ম্ত্শো (), তার উল্লেখযোগ্য শিক্ষক ছিলেন। পরবর্তীকালে ঙ্গাগ-দ্বাং-ব্রত্সোন-'গ্রুস তাকে ভিক্ষুর শপথ প্রদান করেন। উনত্রিশ বছর বয়সে তিনি গ্যুমে তন্ত্র মহাবিদ্যালয়ে ভর্তি হন। এই সময় ঙ্গাগ-দ্বাং-ব্রত্সোন-'গ্রুস ছাড়া দ্গে-'দুন-ফুন-ত্শোগ্স () নামক পঞ্চাশতম দ্গা'-ল্দান-খ্রি-পা তার শিক্ষক ছিলেন।
১৭০৯ খ্রিষ্টাব্দে তিনি ঙ্গাগ-দ্বাং-ব্রত্সোন-'গ্রুসকে আমদো অঞ্চলে ব্লা-ব্রাং-ব্ক্রা-শিস-'খ্যিল বৌদ্ধবিহার প্রতিষ্ঠা করতে সহায়তা করেন। ১৭১৯ খ্রিষ্টাব্দে তিনি এই বিহারের দ্বিতীয় প্রধান হিসেবে দায়িত্ব গ্রহণ করেন ও উনিশ বছর এই পদে থাকেন। এই সময় ব্লো-ব্জাং-গ্নাস-ব্র্তান-ব্র্ত্সোন-'গ্রুস () নামক ব্লা-ব্রাং-ব্ক্রা-শিস-'খ্যিল বৌদ্ধবিহারের সপ্তম প্রধান তার উল্লেখযোগ্য শিষ্য ছিলেন।
বাংলাদেশ ও ওয়েস্ট ইন্ডিজের মধ্যকার টেস্ট ম্যাচের তালিকা

বাংলাদেশ এবং ওয়েস্ট ইন্ডিজ ক্রিকেট দল ২০০২ সাল থেকে অদ্যাবধি একে-অপরের বিরুদ্ধে টেস্ট ক্রিকেটে অংশগ্রহণ করে আসছে। দল দুইটি ২ ডিসেম্বর, ২০১৮ তারিখ পর্যন্ত মোট ১৬টি টেস্টে একে-অপরের মুখোমুখি হয়। তন্মধ্যে বাংলাদেশ চার টেস্টে জয়লাভ করতে সক্ষম হয় ও দুই টেস্ট ড্র করে। বাদ-বাকী ১০টি টেস্টে ওয়েস্ট ইন্ডিজ দল জয়ী হয়।
২ ডিসেম্বর, ২০১৮ইং তারিখ পর্যন্ত বাংলাদেশ-ওয়েস্ট ইন্ডিজের মধ্যকার টেস্টের তালিকা নিম্নরূপ:
ব্লো-ব্জাং-দোন-গ্রুব

ব্লো-ব্জাং-দোন-গ্রুব () (১৬৭৩-১৭৪৬) তিব্বতী বৌদ্ধধর্মের দ্গে-লুগ্স ধর্মসম্প্রদায়ের প্রথম স্দে-খ্রি রিন-পো-ছে () উপাধিধারী বৌদ্ধ লামা ছিলেন। তিনি তিব্বতের আমদো অঞ্চলে অবস্থিত ব্লা-ব্রাং-ব্ক্রা-শিস-'খ্যিল বৌদ্ধবিহারের () তৃতীয় প্রধান ছিলেন।
ব্লো-ব্জাং-দোন-গ্রুব ১৬৭৩ খ্রিষ্টাব্দে তিব্বতের আমদো অঞ্চলে খ্রি-কা () নামক স্থানে জন্মগ্রহণ করেন। ছয় বছর বয়সে তিনি ব্লা-মো-ব্দে-ছেন () বৌদ্ধবিহার থেকে শিক্ষালাভ করেন। ষোল বছর বয়সে তিনি লাসা যাত্রা করে দ্রেপুং বৌদ্ধবিহার বিশ্ববিদ্যালয়ের গোমাং মহাবিদ্যালয়ে শিক্ষালাভের উদ্দেশ্যে ভর্তি হন। এই সময় দ্গে-'দুন-ফুন-ত্শোগ্স () নামক পঞ্চাশতম দ্গা'-ল্দান-খ্রি-পা এবং দোন-গ্রুব-র্গ্যা-ম্ত্শো () নামক আটচল্লিশতম দ্গা'-ল্দান-খ্রি-পান প্রভৃতি বিখ্যাত পণ্ডিত তার শিক্ষক ছিলেন। গোমাং মহাবিদ্যালয়ে থাকার সময় তিনি ষষ্ঠ দলাই লামার সহায়ক হিসেবে নিযুক্ত হন। ১৭০৯ খ্রিষ্টাব্দে তিনি ঙ্গাগ-দ্বাং-ব্রত্সোন-'গ্রুসকে আমদো অঞ্চলে ব্লা-ব্রাং-ব্ক্রা-শিস-'খ্যিল বৌদ্ধবিহার প্রতিষ্ঠা করতে সহায়তা করেন। ১৭৩৯ খ্রিষ্টাব্দে তিনি এই বিহারের দায়িত্ব লাভ করেন। ব্সোদ-নাম্স-দ্বাং-র্গ্যাল () নামক ব্লা-ব্রাং-ব্ক্রা-শিস-'খ্যিল বৌদ্ধবিহারের পঞ্চদশ প্রধান তার উল্লেখযোগ্য শিষ্য ছিলেন।
ঙ্গাগ-দ্বাং-ব্স্তান-'দ্জিন

ঙ্গাগ-দ্বাং-ব্স্তান-'দ্জিন () (১৬৯৬-১৭৬২) তিব্বতের আমদো অঞ্চলে অবস্থিত ব্লা-ব্রাং-ব্ক্রা-শিস-'খ্যিল বৌদ্ধবিহারের () চতুর্থ প্রধান ছিলেন।
ঙ্গাগ-দ্বাং-ব্স্তান-'দ্জিন ১৬৯৬ খ্রিষ্টাব্দে তিব্বতের আমদো অঞ্চলে র্ঙ্গা-বা () নামক স্থানে স্প্রো-ত্শিগ () নামক পরিবারগোষ্ঠীতে জন্মগ্রহণ করেন। শেস-রাব-ব্ক্রা-শিস () নামক বৌদ্ধ ভিক্ষু তাকে শিক্ষার্থীর শপথ প্রদান করেন। এরপর তিনি ব্লা-ব্রাং-ব্ক্রা-শিস-'খ্যিল বৌদ্ধবিহারে ঙ্গাগ-দ্বাং-ব্ক্রা-শিস () নামক বিহারের দ্বিতীয় প্রধানের নিকট শিক্ষালাভ করেন। বিহারের প্রতিষ্ঠাতা ঙ্গাগ-দ্বাং-ব্রত্সোন-'গ্রুস () নামক প্রথম 'জাম-দ্ব্যাংস-ব্ঝাদ-পা () তাকে ভিক্ষুর শপথ প্রদান করেন। ১৭৪৬ খ্রিষ্টাব্দে তিনি এই বিহারের চতুর্থ প্রধানের দায়িত্ব লাভ করেন ও দুই বছর এই পদে থাকেন।
ব্লো-ব্জাং-গ্নাস-ব্র্তান-ব্র্ত্সোন-'গ্রুস

ব্লো-ব্জাং-গ্নাস-ব্র্তান-ব্র্ত্সোন-'গ্রুস () (১৬৯৬-১৭৫৪) তিব্বতের আমদো অঞ্চলে অবস্থিত ব্লা-ব্রাং-ব্ক্রা-শিস-'খ্যিল বৌদ্ধবিহার () সপ্তম প্রধান ছিলেন।
ব্লো-ব্জাং-গ্নাস-ব্র্তান-ব্র্ত্সোন-'গ্রুস ১৬৯৬ খ্রিষ্টাব্দে এক মঙ্গোল যাযাবর পরিবারে জন্মগ্রহণ করেন। তিনি ব্লা-ব্রাং-ব্ক্রা-শিস-'খ্যিল বৌদ্ধবিহারে প্রথম 'জাম-দ্ব্যাংস-ব্ঝাদ-পা () ঙ্গাগ-দ্বাং-ব্রত্সোন-'গ্রুস () নামক ঐ বিহারের প্রতিষ্ঠাতার নিকট শিক্ষলাভ করেন। পরবর্তীকালে তিনি দ্রেপুং বৌদ্ধবিহার বিশ্ববিদ্যালয়ের গোমাং মহাবিদ্যালয়ে শিক্ষালাভ করেন। ১৭৫৩ খ্রিষ্টাব্দে তিনি ব্লা-ব্রাং-ব্ক্রা-শিস-'খ্যিল বৌদ্ধবিহারের সপ্তম প্রধান হিসেবে অধিষ্ঠিত হন এবং এক বছর এই পদে থাকেন।
সান্তি কাসোর্লা

সান্তিয়াগো "সান্তি" কাসোর্লা গোনসালেস (ইংরেজি: Santiago "Santi" Cazorla González (; জন্ম: ১৩ ডিসেম্বর ১৯৮৪) হলেন একজন স্পেনীয় পেশাদার ফুটবলার যিনি প্রিমিয়ার লিগ আর্সেনাল এবং স্পেন জাতীয় দলে খেলে থাকেন। একজন বহুমুখী এবং সব্যসাচী মাঝমাঠের আক্রমণভাগের খেলোয়াড় হিসেবে তিনি একজন উইঙ্গারের ভূমিকা রাখতে পারেন। তিনি তার গতিশীলতা, নির্ভুল শট, খেলার তাল পরিবর্তনের ক্ষমতা এবং এবং চমৎকার নিয়ন্ত্রণের জন্য সুপরিচিত। এছাড়া তিনি ২০১৩ সালের ব্লুমবার্গ কর্তৃক বিশ্বের দশম-সেরা ফুটবল খেলোয়াড় হিসাবে নির্বাচিত হন।
প্রাক্তন মুসলিমদের তালিকা

বা পুর্বের মুসলিম বলতে এখানে সেসব উল্লেখযোগ্য মুসলিমদের সংযুক্ত করা হয়েছে, যারা ভিন্ন ধর্ম বা নাস্তিক্যবাদ গ্রহণের জন্য ইসলাম ত্যাগ করেছেন, মুসলিম থেকে ভিন্ন ধর্মী বা নাস্তিক হয়ে গিয়েছেন।
বাহাউল্লাহ বাহাই বিশ্বাস প্রতিষ্ঠা করার সময় নিম্নোল্লেখিত প্রায় সবাই তার অনুসারী বা শিষ্য ছিলেন। তারা পূর্বে সবাই মুসলিম ছিলেন।
ইবরাহিম ইবনুল ওয়ালিদ

ইবরাহিম ইবনুল ওয়ালিদ (? – ২৫ জানুয়ারি ৭৫০) () ছিলেন একজন উমাইয়া খলিফা ও খলিফা প্রথম ওয়ালিদের পুত্র। ক্ষমতাচ্যুত হওয়ার পূর্বে ৭৪৪ সালে তিনি সংক্ষিপ্ত সময়ের জন্য শাসন করেন। রাজনৈতিক প্রতিপক্ষের ভয়ে তিনি আত্মগোপন করেছিলেন। শাসনকালের স্বল্পতা ও সর্বজন মান্যতার অভাবের কারণে মুহাম্মদ ইবনে জারির আল তাবারি তাকে খলিফা হিসেবে অসফল বলে উল্লেখ করেছেন। তিনি এও লিখেছেন যে ইবরাহিম খলিফা থাকার সময় আবদুল্লাহ ইবনে উমরকে ইরাকের গভর্নর হিসেবে নিয়োগ দেন।
ইবরাহিম তার ভাই খলিফা তৃতীয় ইয়াজিদ কর্তৃক উত্তরাধিকারী মনোনীত হয়েছিলেন। দ্বিতীয় মারওয়ান ইয়াজিদের বিরোধিতা করেন। পরে ইয়াজিদকে তিনি সম্মতি দিলেও তার মৃত্যুর পর মারওয়ান নিজের লক্ষ্যের দিকে এগিয়ে যান। ইবরাহিম অণুরোধ করলে মারওয়ান তার নিরাপত্তার নিশ্চয়তা প্রদানে সম্মত হন। তিনি মারওয়ানের সাথে সিরিয়ার রুসাফায় প্রাক্তন খলিফা হিশাম ইবনে আবদুল মালিকের বাসভবনে ভ্রমণ করেন। ৭৫০ সালে উমাইয়া পরিবারের অন্যান্য সদস্যদের মত তিনিও আব্বাসীয়দের হাতে নিহত হন।
Muhammad ibn Jarir al-Tabari History v. 26 "The Waning of the Umayyad Caliphate," transl. Carole Hillenbrand, SUNY, Albany, 1989; v. 27 "The Abbasid Revolution," transl. John Alden Williams, SUNY, Albany, 1985
জারমেইন জ্যাকসন

জারমেইন জ্যাকসন হলেন একজন খ্যাতিমান আমেরিকান সঙ্গীতশিল্পী বেজ গিটারিস্ট, সঙ্গীত নির্মাতা, শৌখিন চলচ্চিত্র পরিচালক, বিখ্যাত সঙ্গীতশিল্পী মাইকেল জ্যাকসনের জ্যেষ্ঠ ভ্রাতা এবং জ্যাকসন ফাইভ ব্যান্ডের একজন অন্যতম সক্রিয় সদস্য| ১৯৭০ সালে প্রখ্যাত জ্যাকসন ফাইভ ব্যান্ডদলের মাধ্যমে তিনি তার সঙ্গীতজীবনে পা রাখেন| ১৯৮৯ সালে তিনি বাহরাইনে একটি কনসার্ট টুরে গিয়ে তিনি ইসলাম ধর্ম গ্রহণ করে আব্দুল আজিজ নাম গ্রহণ করেন| ২০০৬ সালে শিশু ত্রাণ সহায়তার জন্য বাংলাদেশে আসেন| ২০০৭ সালে বিগ ব্রাদার আমেরিকায় অংশগ্রহণ করেন এবং শিল্পা শেট্টিকে জেড গুডির কটুবাক্যের বিরুদ্ধে নৈতিক সহায়তা প্রদান করার জন্য সমালোচিত হন তিনি|
ইওয়াখিম ল্যোভ

ইওয়াখিম ল্যোভ (; ) জার্মান জাতীয় ফুটবল দলের ম্যানেজার এবং এবং সাবেক ফুটবল মিডফিল্ডার। এনাকে জার্মানির অন্যতম সফল ম্যানেজার হিসাবে গণ্য করা হয়। ইওয়াখিম ল্যোভ এর হাত ধরেই জার্মানি ২০১৪ ফিফা বিশ্বকাপ চ্যাম্পিয়ন হয়ে চারবার ট্রফি ঘরে তোলে। তবে ২০১৮ ফিফা বিশ্বকাপে গ্রুপ স্টেজেই বিদায় ও উয়েফা ইউরো ২০২০ ( কোভিড মহামারীর জন্যে যেটি ২০২১ এ অনুষ্ঠিত হয়েছিল ) তে জঘন্য পারফর্মের জন্যে তিনি জার্মানি জাতীয় দলের ম্যানেজার পদ থেকে সরে দাঁড়ান।
১৯৭৮ সালে ল্যোভ এসসি ফ্রাইবুর্গ দলের হয়ে বুন্দেসলিগায় খেলার মাধ্যমে তার ফুটবল ক্যারিয়ার শুরু করেন। ক্লাব ছেড়ে তিনি দুইবার চলে গেলেও এই ক্লাবেই তিনি ফিরে আসেন এবং ক্লাবটির সবচেয়ে বেশি গোলদাতার রেকর্ডটি তারই। ১৯৮০ সালে স্টুটগার্টের হয়ে তিনি বুন্দেসলিগায় খেলেন। কিন্তু এই দলের সাথে খেলায় তিনি অসুবিধা বোধ করেন এবং মাত্র চারটী ম্যাচ খেলেন।
১৯৮১-৮২ মৌসুমে আইনট্রাখট ফ্রাঙ্কফুর্টের হয়ে খেলেন। তবে ১৯৮২-৮৩ সালেই আবার তিনি ফ্রাইবুর্গে ফিরে আসেন। তিনি ৮৪ ম্যাচে আটটি গোল করেন। ১৯৮৩-৮৪ সালে তিনি ১৭টি গোল করেন ৩১টি ম্যাচ খেলে। এরপরে তিনি কার্লসরুহা এসসি-এর হয়ে বুন্দেসলিগায় খেলেন। তবে এ ক্লাবের হয়ে তিনি ২৪টী ম্যাচে মাত্র দুইটি গোল করতে সমর্থ হন। পরবর্তিতে তিনি আবার ফ্রাইবুর্গে ফিরে আসেন এবং ১১৬টি ম্যাচ খেলে ৩৮টি গোল করেন। ল্যোভ তার ক্যারিয়ার সুইজারল্যান্ডে শেষ করেন। এখানে তিনি এফসি শাফহাউসান এবং এফসি উইন্টারথুর-এর হয়ে খেলতেন।
ল্যোভ জার্মান অণুর্ধ ২১ জাতীয় দলের হয়ে চারবার খেলেন।
ল্যোভ এফসি উইন্টারথুর-এর কোচ হিসেবে তার কোচিং ক্যারিয়ার শুরু করেন। এসময় তিনি এফসি ফ্রয়েনফেল্ড ক্লাবের ফুটবলারও ছিলেন।
১৯৯৫-৯৬ সালে ল্যোভ ভিএফবি স্টুটগার্ট-এর সহকারী কোচ নিযুক্ত হন। তার সাথে প্রধান কোচ হিসেবে ছিলেন রোলফ ফ্রিঙ্গার। ফ্রিঙ্গার পরবর্তিতে সুইজারল্যান্ড জাতীয় ফুটবল দলের কোচ হলে ল্যোভ স্টুটগার্টের ভারপ্রাপ্ত প্রধান কোচ হন। পরে তিনি ক্লাবটির ম্যানেজার নিযুক্ত হন। ক্লাবটির বেশ কয়েকজন ভাল ফুটবলারের কারণে সেসময় একটি সফল মৌসুম পার করে। পরের বছরে ল্যোভের ক্লাব বুন্দেসলিগায় চতুর্থ স্থান অর্জন করে এবং ইউরোপিয়ান কাপ উইনারস কাপের ফাইনালের পৌছায়। তবে তারা ফাইনালে ১-০ গোলে চেলসির কাছে পরাজিত হয়। পরে ইওয়াখিম ল্যোভ জার্মানির জাতীয় দলের ম্যানেজার হন । তিনি জার্মানিকে চারবারের বিশ্বচ্যাম্পিয়ন করে তোলেন ২০১৪ ফিফা বিশ্বকাপ জয়ের মাধ্যমে।
সের্হিও রামোস

সের্হিও রামোস গার্সিয়া (ইংরেজি: Sergio Ramos García; (; জন্ম: ৩০ মার্চ ১৯৮৬; এছাড়াও সার্জিও রামোস নামেও পরিচিত) হলেন একজন স্প্যানিশ পেশাদার ফুটবল খেলোয়াড়; যিনি ফরাসী পেশাদার ক্লাব পারি সাঁ-জেরমাঁ এবং বর্তমানে স্পেন দলের অধিনায়ক হয়ে খেলেন। প্রধানত তিনি একজন কেন্দ্রীয় ডিফেন্ডার হিসেবে খেলে থাকলেও; সমানভাবে একজন মানসম্মত ব্যাকের দায়িত্বও পালন করতে পারেন। অনেকের মতে রামোসকে ফুটবল বিশ্বের শ্রেষ্ঠ রক্ষণভাগের খেলোয়াড় হিসেবে গণ্য করা হয়, তার পাসিং এবং গোল করার ক্ষমতার জন্য প্রশংসিত হয়েছেন। লিওনেল মেসির সাথে যৌথভাবে সর্বোচ্চ একটানা ১৫ মৌসুম গোল করেছে। ফিফপ্রো বিশ্বকাপ একাদশে নয়বার যুক্ত হয়েছেন,যা কোনো রক্ষণভাগের খেলোয়াড়ের জন্য সর্বোচ্চ এবং সর্বোপরি তৃতীয় সর্বোচ্চ। উয়েফা টিম অফ দ্য ইয়ারে ছিলেন ৮ বার, তাও একজন রক্ষভাগের খেলোয়াড়ের জন্য সর্বোচ্চ এবং সর্বোপরি তৃতীয় সর্বোচ্চ। লা লিগা শ্রেষ্ঠ রক্ষণভাগের খেলোয়াড় হয়েছেন রেকর্ড ৫ বার।রিয়াল মাদ্রিদ তার সাথে দীর্ঘ ১৬ বছরের সম্পর্ক ছিন্ন করার ঘোষণা দিয়েছে। তিনি ফরাসি ক্লাব প্যারিস সেন্ট জার্মেইন এর হয়ে দুবছর খেলার পর ট্রান্সফার উইন্ডো ২০২৩ এর একদম শেষ দিনে স্প্যানিশ ক্লাব সেভিলা তে আবার যোগদান করেছেন।
প্রথম হিশাম (কর্ডোবা)

প্রথম হিশাম () ছিলেন কর্ডোবার আমির। ৭৮৮ থেকে ৭৯৬ পর্যন্ত তিনি আন্দালুসে উমাইয়া আমির হিসেবে দায়িত্বপালন করেন।
হিশাম ৭৫৬ সালে কর্ডোবায় জন্মগ্রহণ করেন। তিনি প্রথম আবদুর রহমান ও তার স্ত্রী হালুলের প্রথম পুত্র।
শাসনের শুরুতে ৭৮৮ সালে তাকে তার ভাই সুলায়মান ও আবদুল্লাহ কর্তৃক সংঘটিত বিদ্রোহ মোকাবেলা করতে হয়।
কারোলিনগিয়ান অঞ্চল থেকে দক্ষিণের দিকে হুমকি অনুভূত হওয়ায় ৭৯৩ সালে তিনি ফ্রাঙ্কদের বিরুদ্ধে জিহাদের ঘোষণা দেন এবং গিরোনা ও নারবোনে সেনাপ্রেরণ করেন। কিন্তু এ স্থানগুলো দখল করা সম্ভব হয়নি। উমাইয়া সেনাপতি আবদুল মালিক ইবনে আবদুল ওয়াহিদ ইবনে মুগিস কারকাসোনের দিকে অগ্রসর হয়ে সফল হন। সেখানে তিনি লুইস দ্য পাইওসকে পরাজিত করেন। তবে কারোলিনগিয়ানের বেশি ভেতরে অভিযান চালান না হলেও বিপুল পরিমাণ সম্পদ তাদের হাতে আসে। পরবর্তীতে কর্ডোবা মসজিদসহ আরো অনেক মসজিদ তৈরী করা হয়।
৭৯৪ সালে তার সেনাপতি আবদুল মালিক ও তার ভাই আবদুল করিম উত্তরের রাজ্য আলাভা, পুরনো কাস্টিল, অস্টুরাস এসব অঞ্চলে অভিযান চালান। এই অঞ্চলের নবগঠিত রাজধানী আক্রমণ করা হয়। অস্টুরিয়ার দ্বিতীয় আলফোনসো পালিয়ে যান এবং শার্লেমাইনের সাথে যোগাযোগ শুরু করেন। এসব অভিযানে উত্তরের খ্রিষ্টান রাজ্যগুলোকে ধ্বংস করা উদ্দেশ্য ছিল না বরং কর্ডোভার সামরিক সক্ষমতা বৃদ্ধি এর লক্ষ্য ছিল।
হিশাম ৭৯৬ সালে মৃত্যুবরণ করেন। এসময় তার বয়স ছিল ৪০ বছর। তিনি অনেকটা দ্বিতীয় উমরের মত ছিলেন এবং ইসলামী বিধান প্রতিষ্ঠার জন্য প্রচেষ্টা চালান। তিনি খুব সাধারণ জীবনযাপন করতেন এবং জাঁকজমক এড়িয়ে চলতেন। তিনি আল্লাহভীরু ব্যক্তি ছিলেন এবং তার ন্যায়বিচার ও সুশাসনের জন্য পরিচিত ছিলেন। তার মৃত্যুর পর আবদুল্লাহ পলাতক অবস্থা থেকে ফিরে আসেন এবং ভেলেন্সিয়ার অধিকার দাবি করেন। অন্যদিকে সুলায়মান তানজাহর দাবি করেন।
আলবের্তো মোরেনো

আলবের্তো মোরেনো পেরেস ; ; জন্ম: ৫ জুলাই ১৯৯২) হলেন একজন স্প্যানিশ পেশাদার ফুটবল খেলোয়াড়; যিনি বর্তমানে সেভিয়া ফুটবল ক্লাবর বামপার্শ্ব ব্যাক ডিফেন্ডার হিসেবে খেলছেন।
২০১৪ আফগানিস্তান ক্রিকেট দলের জিম্বাবুয়ে সফর

আফগানিস্তান ক্রিকেট দল পূর্ব নির্ধারিত সময়সূচী মোতাবেক ১৩ জুলাই থেকে ৪ আগস্ট, ২০১৪ তারিখ পর্যন্ত জিম্বাবুয়ে সফর করে। সফরে তারা জিম্বাবুয়ে ক্রিকেট দলের বিপক্ষে চারটি একদিনের আন্তর্জাতিক ও দুইটি প্রথম-শ্রেণীর ক্রিকেট খেলায় প্রতিদ্বন্দ্বিতায় অবতীর্ণ হয়। প্রকৃতপক্ষে সফরটি জানুয়ারি, ২০১৪ সালে নির্দিষ্ট করা ছিল। কিন্তু খেলোয়াড়দের ধর্মঘটের কারণে সফরটি স্থগিত রাখতে হয়েছিল।
খেলা পরিচালনার জন্য নিম্নবর্ণিত কর্মকর্তাগণ দায়িত্ব পালন করেন:
আমির

আমির (, "") হল মুসলিম বিশ্বে ব্যবহৃত একটি উচ্চ প্রশাসনিক পদবি। আমিরের শাসনাধীন অঞ্চলকে "আমিরাত" বলা হয়। আরবি শব্দ আমিরের আক্ষরিক "নেতা"। স্ত্রীবাচকে একে "আমিরা" বলা হয়।
আমির দ্বারা সাধারণ অর্থে নেতা বোঝালেও এটি দ্বারা শাসক বা গভর্নরও বোঝানো হয়, বিশেষত ক্ষুদ্র রাষ্ট্রে। ১৫৯৩ সালে ফরাসি "এমির" থেকে এটি ইংরেজি ভাষায় প্রবেশ করে।
শুরুর দিকে আমির পদবিটি সামরিক ক্ষেত্রে ব্যবহৃত হত।
নৌবাহিনীর পদ "এডমিরাল" আরবি নৌ প্রধানের পদবি "আমিরুল বাহার" থেকে এসেছে যার অর্থ সমুদ্রের নেতা। মুসলিম সেনাবাহিনীতে আমির একটি কর্মকর্তা পর্যায়ের পদ ছিল। মোগল ভারতে আমিরের অধীনে ১০০০ জন ঘোড়সওয়ার (একেকজন সিপাহসালারের অধীনে মোট দশটি দলে বিভক্ত) একজন আমিরের অধীনে থাকত। এমন দশটি দল একজন "মালিক" এর অধীনে থাকত। পারস্যের রাজকীয় বাহিনীতে নিম্নরূপ ব্যবস্থা ছিল:
সাবেক রাজতন্ত্র শাসিত আফগানিস্তানে "আমিরি কাবির" দ্বারা “মহান যুবরাজ” বা "মহান নেতা" বোঝানো হত।
মুহাম্মদ আমিন বুগরা, নুর আহমাদ জান বুগরা ও আবদুল্লাহ বুগরা নিজেদেরকে প্রথম পূর্ব তুর্কিস্তান প্রজাতন্ত্রের আমির ঘোষণা করেন।
পদবি ছাড়াও "আমির" শব্দটি মুসলিমদের মধ্যে ব্যক্তি নাম হিসেবে প্রচলিত। এছাড়াও বাংলাদেশে ইসলাম ধর্মভিত্তিক রাজনৈতিক দলের প্রধান ব্যক্তিকেও আমির বলা হয়। তাবলীগ জামাত প্রধানকেও আমীর বলা হয়।
দ্কোন-ম্ছোগ-'জিগ্স-মেদ-দ্বাং-পো

দ্কোন-ম্ছোগ-'জিগ্স-মেদ-দ্বাং-পো () (১৭২৮-১৭৯১) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্বিতীয় 'জাম-দ্ব্যাংস-ব্ঝাদ-পা () উপাধিধারী বৌদ্ধ লামা ছিলেন। তিনি তিব্বতের আমদো অঞ্চলের ব্লা-ব্রাং-ব্ক্রা-শিস-'খ্যিল বৌদ্ধবিহারের () একাদশ প্রধান ছিলেন।
দ্কোন-ম্ছোগ-'জিগ্স-মেদ-দ্বাং-পো ১৭২৮ খ্রিষ্টাব্দে তিব্বতের আমদো অঞ্চলের স্দে-ছেন-গ্রাম-পা-নাং () নামক স্থানে একতি অভিজাত পরিবারে জন্মগ্রহণ করেন। তার পিতার নাম ছিল ঙ্গাগ-দ্বাং-র্নাম-র্গ্যাল () এবং মাতার নাম ছিল গ্নাম-স্ক্যিদ ()। পাঁচ বছর বয়সে স্তোং-'খোর () বৌদ্ধবিহারে তোগ-নোর-বু-র্গ্যাল-ম্ত্শান () নামক এক বৌদ্ধ ভিক্ষু তাকে উপাসকের শপথ প্রদান করেন। তেরো বছর বয়সে তিনি তার খুল্লতাত ব্সোদ-নাম্স-র্গ্যা-ম্ত্শো () নামক এই বিহারের প্রধানের নিকট শিক্ষার্থীর শপথ গ্রহণ করেন। ১৭৪৩ খ্রিষ্টাব্দে তাকে ব্লা-ব্রাং-ব্ক্রা-শিস-'খ্যিল বৌদ্ধবিহার নিয়ে যাওয়া হলে সেখানে তাকে ঙ্গাগ-দ্বাং-ব্রত্সোন-'গ্রুস () নামক প্রথম 'জাম-দ্ব্যাংস-ব্ঝাদ-পা () উপাধিধারী বৌদ্ধ লামার পুনর্জন্ম রূপে আনুষ্ঠানিক ভাবে চিহ্নিত করা হয়। এই বিহারে গ্যিং-রোল-ঙ্গাগ-দ্বাং-ব্স্তান-'দ্জিন (), রাব-ব্র্তান-র্গ্যা-ম্ত্শো (), রোং-বো-মে-র্গান-ছোস-র্জে (), দ্গে-'দুন-র্গ্যা-ম্ত্শো (), গ্রুব-দ্বাং-স্তোব্স-ল্দান-র্গ্যা-ম্ত্শো () প্রভৃতি লামার নিকট শিক্ষালাভ করেন। ১৭৪৯ খ্রিষ্টাব্দে রোল-পা'ই-র্দো-র্জে () নামক তৃতীয় ল্চাং-স্ক্যা হো-থোগ-থু () তাকে ভিক্ষুর শপথ প্রদান করেন। ১৭৫২ খ্রিষ্টাব্দে তিনি মধ্য তিব্বত যাত্রা করে দ্রেপুং বৌদ্ধবিহার বিশ্ববিদ্যালয়ে গোমাং মহাবিদ্যালয়ে শিক্ষালাভের উদ্দেশ্যে ভর্তি হন। এই সময় সপ্তম দলাই লামা, ষষ্ঠ পাঞ্চেন লামা, কুন-দ্গা'-ব্লো-গ্রোস () নামক একত্রিশতম সা-স্ক্যা-খ্রি-'দ্জিন প্রভৃতি বিখ্যাত লামারা তার উল্লেখযোগ্য শিক্ষক ছিলেন।
১৭৬৩ খ্রিষ্টাব্দে তিনি গোনলুং বৌদ্ধবিহার এবং ১৭৬৫ খ্রিষ্টাব্দে তিনি স্কু-'বুম বৌদ্ধবিহারের প্রধান হিসেবে অধিষ্ঠিত হন। ১৭৬৯ খ্রিষ্টাব্দ থেকে পরবর্তী দুই বছর তিনি চীন ও মঙ্গোলিয়ায় বসবাস করেন। এই সময় এই দুই অঞ্চলের শাসকদের সঙ্গে সুসম্পর্কের জেরে তিনি নোমিনহান উপাধি এবং ঙ্গাবা ও খোতসে নামক স্থানের অধিকার লাভ করেন। ১৭৮৪ খ্রিষ্টাব্দে তিনি ১৭৯১ খ্রিষ্টাব্দে তিনি ব্লা-ব্রাং অঞ্চলে একটি চিকিৎসা বিদ্যালয়, ১৭৮৮ খ্রিষ্টাব্দে স্কু-'বুম বৌদ্ধবিহারে মৈত্রেয়কে উতসর্গীকৃত একটি স্বর্ণ মন্দির এবং ঙ্গাবা অঞ্চলে গোমাং বৌদ্ধবিহার স্থাপন করেন। ১৭৮৯ খ্রিষ্টাব্দে তাকে ব্যা-খ্যুং-থেগ-ছেন-ব্শাদ-স্গ্রুব-গ্লিং () বিহারের প্রধান হিসেবে অধিষ্ঠিত করা হয়। তার উল্লেখযোগ্য শিষ্য ছিলেন ব্লো-ব্জাং-স্মোন-লাম () নামক বাষট্টিতম দ্গা'-ল্দান-খ্রি-পা, ঙ্গাগ-দ্বাং-ব্লো-ব্জাং (), ব্লো-ব্জাং-ছোস-ক্যি-ন্যি-মা () নামক তৃতীয় থু'উ-ব্ক্বান (), ব্সোদ-নাম্স-দ্বাং-র্গ্যাল () নামক ব্লা-ব্রাং-ব্ক্রা-শিস-'খ্যিল বৌদ্ধবিহারের পঞ্চদশ প্রধান, 'জিগ্স-মেদ-লুং-রিগ্স-র্গ্যা-ম্ত্শো () নামক ব্লা-ব্রাং-ব্ক্রা-শিস-'খ্যিল বৌদ্ধবিহারের ষোড়শ প্রধান, দোন-গ্রুব-র্গ্যা-ম্ত্শো () নামক ব্লা-ব্রাং-ব্ক্রা-শিস-'খ্যিল বৌদ্ধবিহারের সপ্তদশ প্রধান, দ্কোন-ম্ছোগ-র্গ্যাল-ম্ত্শান () নামক ব্লা-ব্রাং-ব্ক্রা-শিস-'খ্যিল বৌদ্ধবিহারের চব্বিশতম প্রধান, 'জিগ্স-মেদ-র্গ্যাল-ম্ত্শান () নামক ব্লা-ব্রাং-ব্ক্রা-শিস-'খ্যিল বৌদ্ধবিহারের ছাব্বিশতম প্রধান, দ্কোন-ম্ছোগ-দ্গ্যেস-পা'ই-ব্লো-গ্রোস () নামক ব্লা-ব্রাং-ব্ক্রা-শিস-'খ্যিল বৌদ্ধবিহারের আঠাশতম প্রধান, ব্লো-ব্জাং-দ্কোন-ম্ছোগ () নামক ব্লা-ব্রাং-ব্ক্রা-শিস-'খ্যিল বৌদ্ধবিহারের চুয়াল্লিশতম প্রধান প্রভৃতি।
প্রথম মুহাম্মদ (কর্ডোবা)

প্রথম মুহাম্মদ () (৮২৩–৮৮৬) ছিলেন কর্ডো‌বা আমির। ৮৫২ থেকে ৮৮৬ সাল পর্যন্ত তিনি দায়িত্ব পালন করেন।
মুহাম্মদ কর্ডো‌বায় জন্মগ্রহণ করেন। তার শাসনামলে মুলাদি (ইবেরিয়ান জাতিগোষ্ঠির মুসলিম) ও মুজারাবদের (মুসলিম সংখ্যাগরিষ্ঠ অঞ্চলের খ্রিষ্টান বাসিন্দা) কর্তৃক কিছু বিদ্রোহ ও বিচ্ছিন্নতাবাদী আন্দোলন সংঘটিত হয়।
বনু কাসি মুলাদি পরিবারের মুসা ইবনে মুসা নাভার রাজ্যের আরিস্টা পরিবারের সাথে মিত্রতা করে বিদ্রোহ করেন ও নিজেকে স্পেনের তৃতীয় রাজা দাবি করে (মুহাম্মদ ও প্রথম অরডন্ডোর পর)। বিদ্রোহ উমাইয়া কর্মকর্তা ইবনে মারওয়ান মেরিডা ফিরে আসেন এবং আমিরের বিরুদ্ধে বিদ্রোহ করেন। আমির তাকে দমনে অসমর্থ হন এবং ৮৭৫ সালে স্বাধীন শহর গড়ে তুলতে অনুমতি দেন। পরবর্তীতে প্রথম অরডন্ডোর সমর্থনে টলেডো বিদ্রোহ করে কিন্তু গুয়াজালেটের যুদ্ধে পরাজিত হয়।
৮৮০ সালে ভিসিগথ বংশোদ্ভূত বলে ধারণা করা উমর ইবনে হাফসুন বিদ্রোহ করেন। ৯২৮ সালে তৃতীয় আবদুর রহমানের সময় তা চুড়ান্তভাবে দমন করা হয়।
প্রথম মুহাম্মদ ৮৮৬ সালে মৃত্যুবরণ করেন। তার পুত্র আল মুনজির তার উত্তরাধিকারী হন।
আল-মুনজির (কর্ডো‌বা)

আল মুনজির () (আনুমানিক ৮৪২ - ৮৮৮) ছিলেন ৮৮৬ থেকে ৮৮৮ সাল পর্যন্ত কর্ডো‌বার আমির। তিনি মুহাম্মদ বিন আবদুর রহমানের পুত্র।
আল মুনজির কর্ডো‌বায় জন্মগ্রহণ করে। পিতার শাসনামলে তিনি পার্শ্ববর্তী খ্রিষ্টান রাজ্য ও মুলাদি বিদ্রোহীদের বিরুদ্ধে সেনা অভিযানে নেতৃত্ব দেন।
৮৬৫ সালে রাজা অরডন্ডোর বিরুদ্ধে আংশিক ব্যর্থ অভিযানে নেতৃত্ব দেন। কর্ডো‌বায় ফেরার সময় তিনি কাস্টিলের কাউন্ট বুরগোস রড্রিগোকে পরাজিত করেন। তিনি লিওন জয়ের চেষ্টা চালান কিন্তু রাজা তৃতীয় অলফেনসোর কাছে পরাজিত হন।
তিনি বনু কাসি মুলাদি পরিবারের বিরুদ্ধে অভিযান চালান। তারা তৃতীয় অলফেনসোর সাথে মিত্রতা স্থাপন করেছিল। তবে তিনি ব্যর্থ হন। পরের বছর বিদ্রোহ আমির ইবনে মারওয়ানকে তিনি বাডাজোজ থেকে হটিয়ে দিতে সক্ষম হন।
৮৮৬ সালে তার পিতা প্রথম মুহাম্মদ মৃত্যুবরণ করেন। এরপর তিনি করডবার ক্ষমতা লাভ করেন। দুই বছরের শাসনকালে তিনি বিদ্রোহী উমর ইবনে হাফসুনের বিরুদ্ধে লড়াই চালিয়ে যান। আল মনজির ৮৮৮ সালে ববাস্ট্রোতে মৃত্যুবরণ করেন। ধারণা করা হয় যা তার ভাই আবদুল্লাহ ইবনে মুহাম্মদ আল উমাউয়ি তাকে হত্যা করেন। তার মৃত্যুর পর আবদুল্লাহ ইবনে মুহাম্মদ তার উত্তরাধিকারী হন।
'জিগ্স-মেদ-র্গ্যাল-ম্ত্শান

'জিগ্স-মেদ-র্গ্যাল-ম্ত্শান () (১৭৭৩-১৮৫০) তিব্বতের আমদো অঞ্চলের ব্লা-ব্রাং-ব্ক্রা-শিস-'খ্যিল বৌদ্ধবিহারের () ছাব্বিশতম প্রধান ছিলেন।
'জিগ্স-মেদ-র্গ্যাল-ম্ত্শান ১৭৭৩ খ্রিষ্টাব্দে তিব্বতের আমদো অঞ্চলে দ্বাল-শুল-ম্দা'-ত্শান () নামক স্থানে জন্মগ্রহণ করেন। তার পিতার নাম ছিল ব্যাম্স-পা () এবং মাতার নাম ছিল ত্শে-দ্বাং-স্ক্যিদ ()। বারো বছর বয়সে তিনি খা-গ্যা বৌদ্ধবিহারে শিক্ষালাভের উদ্দেশ্যে ভর্তি হন এবং পরে ব্লা-ব্রাং-ব্ক্রা-শিস-'খ্যিল বৌদ্ধবিহারে দ্কোন-ম্ছোগ-ব্দে-ছেন () নামক উনিশতম প্রধানের নিকট শিক্ষালাভ করেন। দ্কোন-ম্ছোগ-ব্স্তান-পা'ই-স্গ্রোন-মে () নামক তৃতীয় গুং-থাং লামা তাকে ভিক্ষুর শপথ প্রদান করেন। ১৮১৩ খ্রিষ্টাব্দে তিনি ব্লা-ব্রাং-ব্ক্রা-শিস-'খ্যিল বৌদ্ধবিহারের ছাব্বিশতম প্রধানের দায়িত্ব লাভ করেন।
দ্কোন-ম্ছোগ-ব্দে-ছেন

দ্কোন-ম্ছোগ-ব্দে-ছেন () (১৭৩৭-১৭৯৬) তিব্বতের আমদো অঞ্চলের ব্লা-ব্রাং-ব্ক্রা-শিস-'খ্যিল বৌদ্ধবিহারের () উনিশতম প্রধান ছিলেন।
দ্কোন-ম্ছোগ-ব্দে-ছেন ১৭৩৭ খ্রিষ্টাব্দে তিব্বতের ম্দ্জোদ-দ্গে () নামক স্থানে জন্মগ্রহণ করেন। তিনি ব্লা-ব্রাং-ব্ক্রা-শিস-'খ্যিল বৌদ্ধবিহারে ও দ্রেপুং বৌদ্ধবিহার বিশ্ববিদ্যালয়ে শিক্ষালাভ করেন। ১৭৮৭ খ্রিষ্টাব্দে তিনি ব্লা-ব্রাং-ব্ক্রা-শিস-'খ্যিল বৌদ্ধবিহারের () উনিশতম প্রধানের দায়িত্ব লাভ করেন ও এই পদে তিনি তিন বছর থাকেন। ১৭৯০ খ্রিষ্টাব্দে তিনি গ্সাং-স্ঙ্গাগ্স-স্মিন-র্গ্যাস-গ্লিং () বৌদ্ধবিহারের প্রধানের দায়িত্ব লাভ করেন।
মুর্শিদাবাদের নবাব

মুর্শিদাবাদের নবাব বাহাদুর বা মুর্শিদাবাদের নবাব পশ্চিমা আভিজাতিক মর্যাদার অনুরূপ বাংলার একটি বংশগত খেতাব ছিল। তারা ছিলেন বাংলার প্রাক্তন নবাবদের সরাসরি বংশধর যারা বাংলার কার্যত শাসক ছিলেন এবং এর ধন ও সম্পত্তির উত্তরাধিকারী ছিলেন। হাসান আলী মীর্জা এর সূচনা করেন। ১৯৬৯ সালে ওয়ারিশ আলী মীর্জার মৃত্যুর পর খেতাবটি স্থগিত রাখা হয় ও পরে বিলুপ্ত হয়। আগস্ট ২০১৪ সালে ভারতীয় সর্বোচ্চ আদালত রায় দেয় যে তার ভাগ্নে আব্বাস আলী মীর্জা মুর্শিদাবাদের নবাবের একজন উপযুক্ত উত্তরাধিকারী।
মুর্শিদাবাদের নবাব উপাধিটি বাংলার নবাবদের বিকল্প হিসেবে ব্যবহার করা হয়েছিল, কেননা তারা মুর্শিদাবাদ শহরে বসবাস করত যেটি বাংলার নবাব মুর্শিদকুলী খাঁ দ্বারা প্রতিষ্ঠিত হয়েছিল। বাংলার শেষ খেতাবপ্রাপ্ত নবাব নাজিম নবাব মনসুর আলী খানের সময় পর্যন্ত উপাধিটি বাংলার নবাবের পাশাপাশি সমার্থকভাবে ব্যবহৃত হতে থাকে। তার শাসনামলে মুর্শিদাবাদের নিজামত ঋণগ্রস্ত হয়ে পড়ে। ১৮৬৯ সালের ফেব্রুয়ারি মাসে নবাব মুর্শিদাবাদ ছেড়ে ইংল্যান্ডে বসবাস শুরু করেন। ১৮৮০ সালে বাংলার নবাব উপাধি বিলুপ্ত হয়। ১৮৮০ সালের অক্টোবরে তিনি ব্রিটিশ রাজের আদেশের বিরুদ্ধে তার মামলার আবেদন জানাতে বোম্বে যান, কিন্তু সেটা অমীমাংসিত ছিল। তাই ১ নভেম্বর ১৮৮০ সালে নবাব তার বড় ছেলে হাসান আলী মীর্জার স্বার্থে তাকে উত্তরাধিকার করে নিজের সম্মান ও খেতাব ত্যাগ করে পদত্যাগ করেন। মীর্জা ও তার বংশধররা কেবল "মুর্শিদাবাদের নবাব" উপাধিতে পরিচিত ছিলেন এবং তখন থেকে তারা সেই আভিজাতিক মর্যাদায় অধিষ্ঠিত হোন।
নবাব মনসুর আলী খানের পদত্যাগের পর মুর্শিদাবাদের নবাবগণ নবাব নাজিমদের স্থলাভিষিক্ত হন। নবাব বাহাদুরগণ প্রকাশ্যে গুরুত্বপূর্ণ পর্যায়ে যেকোনো পর্যায়ে ক্ষমতা ব্যবহার করা বন্ধ করে দেন। তারা জমিদারের মর্যাদায় নিযুক্ত হন। তারা একটি ধনী ভারতীয় পরিবার হয়ে আমলা ও সেনা কর্মকর্তা জন্ম দেয়। যাইহোক, বাংলায় তাদের রাজনৈতিক প্রভাব ঢাকার নবাবদের দ্বারা স্থিমিত হয়ে যায়। পরিবারের একজন সদস্য ইস্কান্দার মির্জা পাকিস্তানের গভর্নর-জেনারেল ও প্রথম রাষ্ট্রপতি হন। ১৯৫৯ সালে ওয়াসেফ আলী মীর্জা তৃতীয় নবাব বাহাদুর হয়ে আসেন। তার স্থলাভিষিক্ত ওয়ারিশ আলী মীর্জা হন যিনি ১৯৬৯ সালে মারা যান। তিনি তিন ছেলে ও তিন মেয়ে রেখে যান। তার মৃত্যুর পর উত্তরাধিকার নিয়ে দীর্ঘস্থায়ী বিরোধ চলে আসে কারণ তিনি তার বড় ছেলে ওয়াকিফ আলী মীর্জাকে অমুসলিম মেয়ে বিয়ে করার জন্য উত্তরাধিকার থেকে বাদ দেন। ওয়ারিশ আলী তার জীবদ্দশায় নিজ উত্তরাধিকারী প্রতিষ্ঠার জন্য কোন পদক্ষেপ নেননি। তার এই ইচ্ছা বিতর্কিত ছিল। ভারত সরকার ১৯৭১ সালে রাজকীয় পরিবারের জন্য বিশেষাধিকার প্রত্যাহার করে।
মুর্শিদাবাদের নবাবগণ দ্বারা বাংলার নবাব পরিবার প্রতিস্থাপিত হয়েছে। ওয়ারিশ আলী মীর্জা সর্বশেষ নবাব ছিলেন যিনি আইনত এই উপাধি ধারণ করেন। আব্বাস আলী মীর্জা ওয়ারিশ আলীর বৈধ উত্তরাধিকারী হিসেবে স্বীকৃতি পান। এই উপাধি বর্তমানে শুধুমাত্র "কার্যত" ও যেকোনো আইনি প্রয়োগের ক্ষেত্রে প্রযোজ্য নয়।
গালে আন্তর্জাতিক স্টেডিয়াম

গালে আন্তর্জাতিক স্টেডিয়াম (, ) ভারত মহাসাগরীয় দ্বীপরাষ্ট্র শ্রীলঙ্কার দক্ষিণ-পূর্বাঞ্চলীয় উপকূলীয় বন্দর নগরী গালে এলাকায় অবস্থিত একটি আন্তর্জাতিকমানের ক্রিকেট স্টেডিয়াম। গালে দূর্গের কাছাকাছি এলাকায় এ স্টেডিয়ামের অবস্থান। এর দুই দিক দিয়ে ভারত মহাসাগর প্রবাহিত হচ্ছে। বিশ্বের সর্বাপেক্ষা দর্শনীয় ক্রিকেট মাঠেগুলোর অন্যতম হিসেবে এ স্টেডিয়ামকে গণ্য করা হয়। আন্তর্জাতিক ক্রিকেট খেলা আয়োজনের উপযোগী করার পূর্বে স্টেডিয়ামটি এসপ্লানাদে নামে পরিচিত ছিল। গালে ক্রিকেট ক্লাবের প্রধান অনুশীলনী মাঠ হিসেবে ব্যবহার করা হয়। এছাড়াও, শ্রীলঙ্কা ক্রিকেট কর্তৃপক্ষের পরিচালনায় স্বাগতিক শ্রীলঙ্কা ক্রিকেট দলের বিপক্ষে সফরকারী দল কিংবা বহুদলভিত্তিক ক্রিকেট প্রতিযোগিতা আয়োজন করা হয় এখানে।
১৮৭৬ সালে ঘোড়ার দৌঁড় প্রতিযোগিতা আয়োজনের উদ্দেশ্যে স্টেডিয়ামটি নির্মাণ করা হয়। ১৮৯২ সাল পর্যন্ত সেখানে বসার উপযোগী কোন স্থায়ী প্যাভিলিয়ন ছিল না। গালে মিউনিসিপ্যালিটির তৎকালীন সচিব পি এ টেম্পলারের উদ্যোগে গ্র্যান্ড স্ট্যান্ড নির্মিত হয়। একসময় ঘোড় দৌঁড় বন্ধ হয়ে গেলে মাঠটি ক্রিকেট খেলায় ব্যবহৃত হতে থাকে। ১৯২৭ সালে আনুষ্ঠানিকভাবে মাঠটিকে ক্রিকেট স্টেডিয়াম হিসেবে ঘোষণা করা হয়। গালে ক্রিকেট মাঠের সচিব ধনপাল লরেন্সো হিউয়া’র নির্দেশনায় ১৯৪৫ সালে টার্ফ উইকেট বিছানো হয়। কলম্বো ক্রিকেট ক্লাবের জন্যও তার নির্দেশিত পন্থা অনুসরণ করা হয়। ২৯ ফেব্রুয়ারি, ১৯৮৪ তারিখে প্রথমবারের মতো প্রথম-শ্রেণীর ক্রিকেট খেলা এখানে অনুষ্ঠিত হয়।
২০০৪ সালে ভারত মহাসাগরে উদ্ভূত সুনামিতে মাঠের ব্যাপক ক্ষয়-ক্ষতি হয়। এরপর তা পুণঃনির্মাণ করে ১৮ ডিসেম্বর, ২০০৭ তারিখে টেস্ট খেলা আয়োজন করা হয়।
২০১০ সালে এই মাঠে মুরালি ক্রিকেট জীবনে অবসর নেন। সেই সঙ্গে প্রথম কোনো বোলার টেস্ট ক্রিকেটে ৮০০ উইকেট শিকার করেন।
ঠেকেরা টেঙা

ঠেকেরা টেঙা বা থৈকোল (বৈজ্ঞানিক নাম: "Garcinia pedunculata"; ; বাংলা: থৈকোল) একধরনের টক ফল। ফলটি এশিয়া মহাদেশের দক্ষিণ-পূর্ব অঞ্চলগুলিতে যথেষ্ট পরিমাণে উৎপাদিত হয়। ভারতের উত্তর-পূর্বাঞ্চলে থৈকোল পাওয়া যায়, যদিও অসম রাজ্যে ফলটি বেশি দেখা যায়। অসমের জনপ্রিয় খাদ্য টেঙা মাসর জুল বানানোর জন্যে থৈকোল ব্যবহার করা হয়। 
থৈকোল পাতলা করে কেটে প্রখর রোদ্রে শুকানো হয়। শুকানোর পর ফলটির রং কালচে হয়ে ওঠে। শুকনো থৈকোল টক মাছের ঝোল ও নানা ধরনের টক খাবার তৈরিতে ব্যবহার করা হয়। প্রাচীন কাল থেকেই অসমের সংস্কৃতিতে থৈকোলের ব্যবহার দেখা যায়। বিশেষত টেঙা আঞ্জা (টক ঝোল) বানানোর জন্য থৈকোল প্রায় অপরিহার্য। পেটের রোগ সারাতে থৈকোল কাজে আসে। থৈকোলের রসমিশ্রিত জল পান করলে পেটের ব্যথা সারে।
রোবের্তো সোলদাদো

রোবের্তো সোলদাদো রিয়ো (); (; জন্মঃ ২৭ মে ১৯৮৫) হলেন একজন স্পেনীয় পেশাদার ফুটবল খেলোয়াড়; যিনি একজন স্ট্রাইকার হিসেবে প্রিমিয়ার লিগ প্রতিযোগিতায় টেনহ্যাম হটস্পার এর হয়ে খেলে থাকেন।
২০১৪ এশিয়ান গেমসে ক্রিকেট

২০১৪ এশিয়ান গেমসে ক্রিকেট খেলা দক্ষিণ কোরিয়ার ইনছনে অনুষ্ঠিত আঞ্চলিক ক্রিকেট প্রতিযোগিতাবিশেষ। ২০ সেপ্টেম্বর - ৩ অক্টোবর পর্যন্ত পূর্ব-নির্ধারিত ২০১৪ সালের এশিয়ান গেমসে ৩৬টি ক্রীড়ার অন্যতম ক্রিকেট খেলায় অংশগ্রহণকারী এশিয়ার বিভিন্ন জাতীয় ক্রিকেট দল মহিলা ও পুরুষ বিভাগে প্রতিদ্বন্দ্বিতা করে। এশিয়ান ক্রিকেট কাউন্সিলের সদস্যভূক্ত শীর্ষস্থানীয় দল এবং সহযোগী দলগুলোর পুরুষ ও মহিলা দলগুলো ক্রিকেট খেলায় অংশ নেয়। দক্ষিণ কোরিয়ায় এবারই প্রথম ক্রিকেট প্রতিযোগিতা অনুষ্ঠিত হয়। খেলাগুলো টুয়েন্টি২০ পদ্ধতিতে অনুষ্ঠিত হয়।
পুরুষদের ক্রিকেটে শ্রীলঙ্কা দল ৬৮ রানের ব্যবধানে আফগানিস্তান দলকে পরাজিত করে স্বর্ণপদক লাভ করে। আফগানিস্তান দল রৌপ্যপদক এবং তৃতীয় স্থান নির্ধারণী খেলায় বাংলাদেশ দল হংকং দলকে পরাজিত করে ব্রোঞ্জপদক পায়।
মহিলাদের ক্রিকেটে বৃষ্টিবিঘ্নিত খেলায় পাকিস্তান দল ৪ রানের ব্যবধানে বাংলাদেশ মহিলা দলকে পরাজিত করে স্বর্ণপদক লাভ করে। বাংলাদেশ দল রৌপ্যপদক এবং তৃতীয় স্থান নির্ধারণী খেলায় শ্রীলঙ্কা দল চীনের মহিলা দলকে পরাজিত করে ব্রোঞ্জপদক পায়।
পুরুষ ও মহিলা ক্রিকেট দলের সদস্যদের তালিকা নিম্নবর্ণিত পৃষ্ঠায় পাওয়া যাবে:
বাংলাদেশ ও শ্রীলঙ্কা - এ দুইটি টেস্ট দলসহ একদিনের আন্তর্জাতিকের মর্যাদাসম্পন্ন আফগানিস্তান ও হংকং দল সরাসরি নক-আউট পর্বে প্রতিদ্বন্দ্বিতা করে:
বাংলাদেশ, পাকিস্তান ও শ্রীলঙ্কা - এ তিনটি মহিলা টেস্ট দলসহ জাপান সরাসরি নক-আউট পর্বে প্রতিদ্বন্দ্বিতা করে:
বরবাদ (২০১৪-এর চলচ্চিত্র)

বরবাদ হল ২০১৪ সালের একটি ভারতীয় বাংলা ভাষার অ্যাকশন থ্রিলার চলচ্চিত্র। শ্রী ভেঙ্কটেশ ফিল্মস ব্যানারে প্রযোজনা করেছেন মহেন্দ্র সোনি ও শ্রীকান্ত মোহতা এবং পরিচালনা করেছেন রাজ চক্রবর্তী। প্রধান চরিত্রে অভিনয় করেছে বনি সেনগুপ্ত ও ঋত্বিকা সেন। ছবিটি ১৪ আগস্ট ২০১৪ সালে মুক্তি পায়। ছবিটি তামিল ছবি "পোল্লাদবন" (২০০৭) এর পুনর্নির্মাণ, যেখানে বনি এবং ঋত্বিকার প্রেমের গল্প আরেকটি তামিল ছবি "সুল্লান" (২০০৪) থেকে অনুপ্রাণিত।
২০১৪ সালে ৬ই জুন চলচ্চিত্রের ট্রেইলার প্রকাশ করা হয় এবং ১৫ই আগস্ট চলচ্চিত্রটি পশ্চিমবঙ্গের প্রেক্ষাগৃহে মুক্তি পায়।
জয় একজন অযোগ্য ছেলে যার জীবনের লক্ষ্য হলো একটি বাইক কেনা যাতে সে নন্দিনীকে মুগ্ধ করতে পারে। বাইক কেনার পর তার জীবনের উন্নতি হয়, কিন্তু তার চাকরি হয় এবং তার বাইক চুরি হয়ে যাওয়ার পরপরই ঝামেলা শুরু হয়। স্থানীয় ডন আকরামের ছোট ভাই ইমরানের সাথে তার ঝগড়া শুরু হয়, যে তার বড় ভাইয়ের চেয়েও অত্যন্ত উত্তেজিত। তবে বড় ভাই কখনও বয়স্কদের ক্ষতি করে না, কেবল তার মতো লোকদেরই লক্ষ্য করে। জয় কীভাবে ইমরানের সাথে তার প্রতিদ্বন্দ্বিতা বজায় রাখতে সক্ষম হয় এবং শেষ পর্যন্ত অক্ষত অবস্থায় বেরিয়ে আসে এবং তার বাইকটি উদ্ধার করে।
এই চলচ্চিত্রের সংগীত পরিচালনা করেছেন প্রখ্যাত সংগীতশিল্পী অরিন্দম চট্টোপাধ্যায় ও বিনিত রঞ্জন মৈত্র। গান লিখেছেন প্রসেন।
মার্কিন বিশ্ববিদ্যালয়ের অ্যাসোসিয়েশন

মার্কিন বিশ্ববিদ্যালয়ের অ্যাসোসিয়েশন () বা "AAU" একাডেমিক গবেষণা ও শিক্ষার শক্তিশালী সিস্টেম বজায় জন্য আমেরিকার নেতৃস্থানীয় গবেষণা বিশ্ববিদ্যালয়ের একটি আন্তর্জাতিক প্রতিষ্ঠান। এটি ৬০ টি মার্কিন সরকারি ও বেসরকারি বিশ্ববিদ্যালয় এবং ২ টি কানাডীয় বিশ্ববিদ্যালয় নিয়ে গঠিত।
ডক্টরেট প্রোগ্রাম জোরদার এবং প্রমিতমানে উন্নীত করার উদ্দেশ্যে ১৯০০ সালে মার্কিন যুক্তরাষ্ট্রের ১৪টি পিএইচ প্রদানকারী বিশ্ববিদ্যালয় একত্রে "মার্কিন বিশ্ববিদ্যালয়ের অ্যাসোসিয়েশন" প্রতিষ্ঠা করে। বর্তমানে এর প্রধান উদ্দেশ্য একাডেমিক গবেষণা এবং ছাত্রবৃত্তি এবং স্নাতক, স্নাতক, এবং পেশাদারী শিক্ষায় শক্তিশালী প্রোগ্রাম তৈরি, প্রাতিষ্ঠানিক এবং জাতীয় নীতি প্রণয়ন এবং বাস্তবায়নের জন্য একটি ফোরাম হিসাবে কাজ করা।
সদস্যপদ আমন্ত্রণমুলক,যেখানে তিন চতুর্থাংশ সদস্যের সম্মতি প্রয়োজন হয়। একটি বিশ্ববিদ্যালয়ের গবেষণা ও স্নাতকোত্তর এমনকি স্নাতক পর্যায়ে শিক্ষা কার্যক্রম প্রসার ও মান মূল্যায়ন করে আমন্ত্রণ জানান হয়, নির্দিষ্ট সময় পর পর। এসোসিয়েশন চারটি মানদণ্ড ব্যবহার করে তার সদস্যদের মর্যাদাক্রমনির্ধারণ করে থাকে - ১)গবেষণা ব্যয় ২)জাতীয় শিক্ষাস্তরে অনুষদ সদস্যদের হার ৩)অনুষদ পুরস্কার ৪)দৃষ্টান্ত স্থাপন। দুই তৃতীয়াংশ সদস্যদের ভোটে নিম্নমান বিশবিদ্যালয়ের সদস্যপদ প্রত্যাহার হতে পারে। ২০১০ সালে বার্ষিক বাজেট ছিল $ ৮০,৫০০
প্রতিষ্ঠাতা সদস্যদের গাঢ় এবং অন্তর্ভুক্তির সাল পাশে দেখানো হল -